Potpisan sporazum između Naučno-tehnološkog parka i JP Pošta Srbije - JUGPRESS\nPotpisan sporazum između Naučno-tehnološkog parka i JP Pošta Srbije\nU Naučno-tehnološkom parku Niš potpisan je Sporazum o poslovnoj saradnji i strateškom partnerstvu između ove institucije i Javnog preduzeća Pošta Srbije.\nCilj ovog sporazuma je uključivanje mladih i obrazovanih kadrova zaposlenih u tehnološkim i startap kompanijama , koje posluju u okviru Naučno-tehnološkog parka Niš, u digitalizaciju poslovnih procesa Pošte Srbije.\nZoran Đorđević, v.d. direktor Pošta Srbije, izjavio je da je cilj digitalizacije da se da šansa mladim ljudima koji rade u NTP-u da sa svojim idejama, na neki način, uđu u Poštu Srbije.\n„Imali smo, ne tako davno jedan sastanak ovde, i dogovorili smo se da posle mog obilaska i interesovanja ovih mladih ljudi ovde za inovacije i za to da imaju priliku i mogućnost da učestvuju u digitalizaciji Pošte Srbije, obzirom na velike planove koje mi, kao javno preduzeće, imamo. Verujem da će sve ono što sam tada video i sve što su mi tada predstavili, posle ovog potpisivanja biti prvi korak ka tome. Siguran sam da će neka od tih ideja biti implementirane i da te ljude čeka mnogo bolja budućnost, a ja sam zahvalan na tome što su odabrali Poštu Srbije kao firmu u kojoj će možda prvi put uraditi nešto i zaraditi neki novac“, kazao je v.d. direktora Pošte Srbije Zoran Đorđević.\nOn je istakao da su dobrodošle sve dobre ideje koje mogu da unaprede poslovanje Pošte Srbije.\n„Naša želja je da se približimo korisnicima, da imaju bolju uslugu, i svakako su sve ideje dobrodošle i siguran sam da će neka od tih ideja biti implementirano. Mi posle ovoga imamo i jednu prezentaciju našeg IT tima, koji će u 10 tačaka predstaviti ono što smo mi zamislili, odnosno pravac u kom bi trebalo da ide Pošta Srbije i koje će to biti nove usluge, a onda ćemo videti da se u međuvremenu i sastanemo i vidimo na koji način oni mogu da uđu u Poštu Srbije“, kazao je Đorđević.\nKada je reč o sredstvima namenjenih za digitalizaciju, izjavio je da je finansijski plan za narednu godinu još uvek u izradi, ali veruje da će ih biti. Najavio je i koje su to nove usluge koje će biti dostupne korisnicima.\n„Pored digitalizacije i mobilnog poštara, pripremamo mogućnost ostavljanja ili prijema i predaje paketa putem paketomata, što je potpuno inovativno i na mnogo višem nivou od sadašnje tehnologije paketomata. Svakako postoje neke usluge koje nisu direktno vezane za Poštu, ali Pošta kao državno preduzeće ima mogućnost da na neki način pruži tu uslugu našim građanima i privredi. To je e-arhiviranje, a kasnije mogućnost da se sve ono što je Vlada propagirala ne čuva u papirnom formatu, već digitalnom.Tu su i usluge slične Glovu, gde želimo da uposlimo studente, ali i sve one koji žele da ostvare dodatni prihod“, istako je Đorđević.\nDr Milan Ranđelović, direktor Naučno-tehnološkog parka, istakao je dva aspekta ovakvog sporazuma.\n“Podrazumeva platformu preko koje će naši startapovi i firme koje posluju u okviru Naučno-tehnološkog parka imati prilike da predstave svoje ideje za digitalizaciju Pošte Srbije. Sa druge strane, predstavlja primer dobre prakse kako javna sredstva i jedna javna institucija, u okviru svog redovnog poslovanja, može uraditi nešto što ima širi kontekst dobrobiti za društvo, a to je podrška finasniranju i razvoju inovacija“, rekao je Ranđelović.\nOn se nada da će ovakve saradnje u budućnosti biti i sa drugim javnim institucijama u Gradu i Republici.\n„NTP pruža podršku svojim članicama na različite načine. Jedan od načina jeste i obezbeđenje finansiranja za razvoj njihovih projekata i podrška u obezbeđivanju tržišta. Ova vrsta saradnje sa Poštom Srbije je mehanizam kroz koji će neke kompanije, nadamo se, zahvaljujući svojim kvalitetnim idejama, moći da dođu do finasniranja za razvoj sopstvenih inovativnih proizvoda“, kazao je Ranđelović.


Brus ONLINE - „Dani šljive Blace 2017“ od 25. do 27 avgusta. Cilj: Zadržati nivo bez preterivanja troškova\n„Dani šljive Blace 2017“ od 25. do 27 avgusta. Cilj: Zadržati nivo bez preterivanja troškova\n„Dani šljive Blace 2017“ biće održani u periodu od 25. do 27 avgusta, odlučeno je na prvoj sednici organizacionog odbora manifestacije koja je održana juče u Kulturnom centru „Drainac“ u Blacu.\nPrema rečima Predsednika opštine Blace Zorana Jozića koji je i predsednik organizacionog odbora predstojeće manifestacije „Dani šljive Blace 2017“, Opština Blace potrudiće se maksimalno da nađe dovoljan broj sponzora i donatora kako bi manifestacija bila održana na visokom nivou ali bez preterivanja troškova.\nZbog posledica nastalih usled vremenskih nepogoda opština Blace nije u mogućnosti da za ovogodišnju manifestaciju uloži velika sredstva ali zahvaljujući sponzorima i donatorima potrudiće se da manifestacija ima bogat programski sadržaj.\nDani šljive Blace


Bugarski premijer naložio sprovođenje istrage protiv Borisova zbog korupcije - 12.02.2022, Sputnik Srbija\nBugarski premijer naložio sprovođenje istrage protiv Borisova zbog korupcije\nBugarski premijer Kiril Petkov predao je tužilaštvu spisak od 19 imena, koja, po njegovim rečima, predstavljaju „osnovu korupcije“ u zemlji. 12.02.2022, Sputnik Srbija\nKako je saopštila Agencija PIK pozivajući se na izvor iz Ministarstva unutrašnjih poslova Bugarske, na spisku se nalazi veliki broj zvaničnika, među kojima je bivši premijer Bojko Borisov, bivši ministar unutrašnjih poslova Mladen Marinov, bivši ministar finansija Vladislav Goranov, bivši zamenik ministra ekonomije Aleksandar Manolev, kao i poslanik proturske partije DPS Deljan Pejevski. Ministarstvo unutrašnjih poslova će sprovesti istragu i tražiće dokaze o krivici svih lica sa spiska u ekonomskim prestupima i kriminalnim aktivnostima.O delu ljudi sa spiska Petkov je i ranije govorio, između ostalog i o poslaniku Deljanu Pajevskom. Takođe, premijer je ranije izjavio da je reč o „veoma poznatim ljudima“ za koje se u javnosti već duže vreme sumnja da su počinili neke prekršaje. Spisak sa imenima je 9. februara predao Vrhovnom kasacionom sudu.Premijer ističe da to nije pokušaj da se izvrši pritisak na tužilaštvo.Premijer se obratio i svom prethodniku Borisovu. On ga je podsetio na fotografije iz kuće Borisova, na kojima su se mogle videti zlatne poluge i paketi sa evrima. Borisov je tada potvrdio da je na fotografijama zaista njegova kuća i objasnio da su zlato i novac izmontirani i da iza toga stoji neka žena. Petkov je pozvao Borisova da tužilaštvu pruži sve potrebne informacije.Podsetimo, u junu 2021. godine američka ambasada u Sofiji je objavila da je u okviru zakona Magnitskog uvela sankcije protiv trojice državljana Bugarske – preduzetnika Vasila Božkova, medijskog magnata i člana proturske partije „Pokret za prava i slobode“ Deljana Pajevskog, kao i protiv bivšeg zamenika šefa Državne službe za tehničke operacije (jedna od obaveštajnih službi Bugarske) Ilka Željazkova. Sva trojica u Sjedinjenim Američkim Državama optuženi za korupciju.Božkova i Pajevskog su nekoliko puta dovodili u vezu sa bivšim bugarskim premijerom Bojkom Borisovom. Tokom leta 2020. godine Božkov je izjavio da su bivši premijer i ministar finansija Vladislav Goranov tražili od njega novac u zamenu za protekciju. Borisov je kategorički odbio optužbe i izjavio da ni on ni njegova partija GERB nisu nikada uzeli novac od Božkova.Borisova su takođe optuživali i za tajne akcije sa Pajevskim, koji je, prema mnogim nezavisnim izvorima u Bugarskoj, zapravo upravljao državom zajedno sa Borisovom.\nregion, bugarska, bojko borisov, korupcija\nBugarski premijer Kiril Petkov predao je tužilaštvu spisak od 19 imena, koja, po njegovim rečima, predstavljaju „osnovu korupcije“ u zemlji.\nKako je saopštila Agencija PIK pozivajući se na izvor iz Ministarstva unutrašnjih poslova Bugarske, na spisku se nalazi veliki broj zvaničnika, među kojima je bivši premijer Bojko Borisov, bivši ministar unutrašnjih poslova Mladen Marinov, bivši ministar finansija Vladislav Goranov, bivši zamenik ministra ekonomije Aleksandar Manolev, kao i poslanik proturske partije DPS Deljan Pejevski.\nMinistarstvo unutrašnjih poslova će sprovesti istragu i tražiće dokaze o krivici svih lica sa spiska u ekonomskim prestupima i kriminalnim aktivnostima.\nO delu ljudi sa spiska Petkov je i ranije govorio, između ostalog i o poslaniku Deljanu Pajevskom. Takođe, premijer je ranije izjavio da je reč o „veoma poznatim ljudima“ za koje se u javnosti već duže vreme sumnja da su počinili neke prekršaje. Spisak sa imenima je 9. februara predao Vrhovnom kasacionom sudu.\n„Nadam se da će sada tužilaštvo preduzeti sve moguće akcije, sada kada im je premijer došao“, izjavio je Petkov nakon što je posetio Vrhovni kasacioni sud.\nPremijer ističe da to nije pokušaj da se izvrši pritisak na tužilaštvo.\nPremijer se obratio i svom prethodniku Borisovu. On ga je podsetio na fotografije iz kuće Borisova, na kojima su se mogle videti zlatne poluge i paketi sa evrima. Borisov je tada potvrdio da je na fotografijama zaista njegova kuća i objasnio da su zlato i novac izmontirani i da iza toga stoji neka žena. Petkov je pozvao Borisova da tužilaštvu pruži sve potrebne informacije.\n„U slučaju da on zna ili pretpostavlja ko je bila Mata Hari, on mora da barem prenese sve informacije kako bi ta osoba bila ispitana. Jer svima nama, kao bugarskim građanima, važno je da znamo da li su tamo bile zlatne poluge i novac ili ne. I ako su bile, odakle one tamo“, izjavio je bugarski premijer.\nPodsetimo, u junu 2021. godine američka ambasada u Sofiji je objavila da je u okviru zakona Magnitskog uvela sankcije protiv trojice državljana Bugarske – preduzetnika Vasila Božkova, medijskog magnata i člana proturske partije „Pokret za prava i slobode“ Deljana Pajevskog, kao i protiv bivšeg zamenika šefa Državne službe za tehničke operacije (jedna od obaveštajnih službi Bugarske) Ilka Željazkova. Sva trojica u Sjedinjenim Američkim Državama optuženi za korupciju.\nBožkova i Pajevskog su nekoliko puta dovodili u vezu sa bivšim bugarskim premijerom Bojkom Borisovom. Tokom leta 2020. godine Božkov je izjavio da su bivši premijer i ministar finansija Vladislav Goranov tražili od njega novac u zamenu za protekciju. Borisov je kategorički odbio optužbe i izjavio da ni on ni njegova partija GERB nisu nikada uzeli novac od Božkova.


UČVRŠĆENA BRATSKA VEZA: Beograd i Banjaluka potpisali Povelju o bratimljenju (FOTO) | Najnovije vesti - Srbija danas\n26.10.2020. • 16:42 Srbija Danas\nGradonačelnik Beograda prof. dr Zoran Radojičić i gradonačelnik Banjaluke Igor Radojičić potpisali su danas u Starom dvoru Povelju o bratimljenju.\nPotpisivanju povelje prisustvovali su zamenici gradonačelnika Beograda i Banjaluke, Goran Vesić i Srđan Amidžić, kao i predsednik Skupštine grada Beograda Nikola Nikodijević, pomoćnik gradonačelnika Beograda Andreja Mladenović, članovi Gradskog veća, načelnica Gradske uprave Grada Beograda Sandra Pantelić i članovi delegacije Banjaluke.\nGradonačelnik Beograda Zoran Radojičić je tom prilikom istakao da je ovo istorijski trenutak i da se povelja potpisuje na opšte zadovoljstvo i da je u opštem interesu.\n- Naše veze su mnogostruke, duboke i tradicionalne u svim segmentima: od privrede i ekonomije, nauke, kulture i sporta do ličnih veza ljudi. Poveljom otvaramo mogućnost za dalju, svesrdnu saradnju i iskorak u odnosu na raniji period. Prethodnih decenija potpisivali su se sporazumi i organizovale manifestacije, među kojima su biciklistička trka Beograd-Banjaluka, zatim Kočićevi dani i brojne druge. Nastavak saradnje veoma je značajan za sve nas, a s obzirom na generalnu političku situaciju svuda u svetu važno je da pripadnici našeg naroda, bez obzira gde se nalaze, budu u što boljim odnosima, kako bi se gradovi dalje razvijali. Oba grada su multikulturalna i mislim da je u tome naša snaga - naveo je Zoran Radojičić, dodajući da je jednako važno da i Beograd i Banjaluka ostanu jaki ali istovremeno i miroljubivi.\nOn je posebno naglasio dobar odnos između dva predsednika, što je podsticaj da se dalje unapređuje saradnja na lokalnom nivou.\n- Bratsku ljubav i povezanost ostavili su nam naši preci, a verujem da ćemo mi tu tradiciju nastaviti za našu decu. Saradnja će direktno uticati na kvalitetniji život građana oba grada, te verujem da će kroz realizaciju narednih projekata oni to i osetiti - rekao je Zoran Radojičić.\nGradonačelnik Banjaluke Igor Radojičić je istakao da je danas posebno zadovoljstvo i čast biti svedok jednog događaja koji za građane Banjaluke važan, pa čak, kako je rekao i istorijski događaj.\n- Pobratimstvo u našem narodu ima poseban značaj. Pobratim se posebno pazi i čuva, a pobratimstvo se ističe u više kolena i generacija. Za nas je nešto potpuno prirodno i najradosnije što Banjaluka konačno potpisuje Povelju o pobratimstvu sa Beogradom, jer iz Banjaluke i Republike Srpske se na Beograd i Republiku Srbiju gleda mnogo i stalno. Beograd je naša zajednička prestonica i sa posebnim osećajem pratimo sve što se ovde dešava. Važno je da se okupljamo, sarađujemo i ostvarujemo sve bolje veze. Kada god smo sarađivali naš narod je napredovao, a kad smo imali probleme onda je neko treći imao koristi - podsetio je Igor Radojičić.\nOn je dodao da naš narod sa obe strane Drine već sarađuje na ekonomskom, kulturnom, sportskom i planu obrazovanja, a kako je naglasio, spajaju nas i prijateljske i rodbinske veze.\n- Važno je da mi kao predstavnici vlasti na svim nivoima i predsednici naših republika i naše vlade, a i mi na gradskom nivou dajemo dodatni impuls za ovu saradnju. Naša dva grada se razvijaju u 21. veku, Beograd je metropola i prirodno središte Jugoistočne Evrope i Balkana u goga gledaju svi ostali. Banjaluka želi da igra u ligi regionalnih prestonica i kao ponosni glavni grad Republike Srpske nastojimo da se takmičimo u konkuranciji sa Beogradom, Novim Sadom i drugim prijateljskim gradovima. Mi smo jedan od retkih gradova u regionu koji je već usvojio Akcioni plan zelenog grada i grad koji radi na strategiji pametnih gradova što je novi standard u razvoju gradova. U tome možemo da sarađujemo na korist naših građana. Radujemo se i poboljšanju kulturne saradnje. Mi treba da podstičemo zajedničko ulaganje i investicije koje će poboljšati demografski razvojni kvalitetan život na ovom prostoru - istakao je Igor Radojičić.\nOdluku o bratimljenju dva grada doneli su odbornici na poslednjoj sednici Skupštine grada Beograda.\nPovelja Republika Srpska Banjaluka Srbija Beograd Zoran Radojičić Igor Radojičić


Ponovo rade aerodromi u Nišu i Beogradu › Made-in-Germany.rs\nDanas su ponovo uspostavljeni komercijalni letovi sa niškog aerodroma “Konstantin Veliki”, a od juče je normalizovan rad i beogradskog aerodroma „Nikola Tesla“, nakon dva meseca od kako su bili zatvoreni zbog rizika od širenja pandemije korona virusa.\nNa niškom aerodromu je odlukom Vlade Srbije ponovo otvoren granični prelaz, što je omogućilo uspostavljanje redovnog avio saobraćaja. Iz preduzeća Aerodromi Srbije poručuju da svi putnici moraju da se ponašaju i imaju sva neophodna dokumenta u skladu sa obavezama koje su nametnule države u koje odlaze.\nVlada je takođe odlučila i da svi dolazeći putnici od danas mogu da uđu na teritoriju Srbije bez da imaju negativan test na korona virus, a ukinuta je i obavezna samoizolacija, uz poštovanje svih propisanih mera i preporuka Ministarstva zdravlja i Instituta za javno zdravlje Niš. U tom smislu Aerodromi Srbije su preduzeli sve potrebne mere zaštite kako bi putnici i zaposleni bili bezbedni tokom boravka i rada.\nIz ovog preduzeća apeluju na putnike da se ponašaju odgovorno prilikom boravka na aerodormu, da na aerodrom ne dolaze bez zaštitne maske, kao i da prate sva uputstva koja su istaknuta u terminalnoj zgradi, ali i koja će dobijati od osoblja aerodroma, prenosi agencija Tanjug.\nOd juče su počeli komercijalni letovi i sa beogradskog aerodroma. Er Srbija je obavila prve letove za Frankfurt i Cirih, a najavljeno je da će se uskoro leteti i za London, Amsterdam i Pariz, a potom i ka gradovima u regionu. I na aerodromu „Nikola Tesla“ putnici obavetno moraju imati zaštitnu masku uz obavezno temeljno pranje ruku, a maska je obavezna i tokom samog leta.\n– Postavili smo na mnogim mestima sredstva za dezinfekciju ruku. Savetujemo da putnici dođu minimum dva sata ranije, a poželjno je i tri sata pre leta, kako bi se sve procedure mogle sprovesti – navela je izvršna direktorka aerodroma Senka Jelenković.\nSledećeg meseca se očekuje nastavak postepene normalizacije saobraćaja sa aerodroma Konstatin Veliki u Nišu i Morava u Kraljevu, kao i da i druge avio-kompanije obnove saobraćaj u skladu sa sopstvenim procenama i odlukama, prenosi N1.\nOd MiG na 22/05/2020 / AKTUELNO / Ostavite komentar


Pažin: Bićemo spremni za EU do 2025.\nCrna Gora biće spremna za članstvo u Evropskoj uniji (EU) do 2025. godine, rekao je ministar pravde Zoran Pažin i ocijenio da je važno da Unija daje jasnu političku podršku pro-evropskim vladama i nosiocima pro-evropskih politika.\nOn je u intervjuu danskom dnevnom listu Politiken kazao da Crna Gora u procesu pristupanja napreduje brže od svih ostalih zemalja proširenja.\n„Reforme koje Crna Gora sprovodi u cilju pristupanja EU ključni su motor našeg ukupnog društvenog i ekonomskog razvoja“, naglasio je Pažin.\nOn je kazao da proces evropskih integracija transformiše crnogorsko u društvo evropskih vrijednosti.\n„Mijenjamo naše zakone i ukupan društveni ambijent u skladu sa najvišim evropskim standardima i gradimo čvršće garancije pravde i pravičnosti za sve crnogorske građane, privrednike, turiste i investitore“, kazao je Pažin.\nOn je ocijenio da Crna Gora u procesu pristupanja napreduje brže od svih ostalih zemalja proširenja.\n„Otvorili smo 30 od 33 pregovaračka poglavlja i privremeno zatvorili tri. Spremni smo da ove godine otvorimo sva preostala poglavlja i svu reformsku energiju usmjerimo na završnu fazu pregovaračkog procesa“, kazao je Pažin.\nPrema njegovim riječima, iako je kvalitet reformi značajniji od brzine, Crna Gora je napravila temeljan i ostvariv plan reformi po kojem će postići unutrašnju spremnost za članstvo i prije navedenog datuma.


ODRŽAN SASTANAK SA KLUPSKIM DOKTORIMA - Radio Kotor\nU prostorijama Fudbalskog saveza juče su održani sastanci sa doktorima klubova Telekom 1.CFL i Druge lige Crne Gore, kojima su prezentovane mjere i preporuke koje će biti sastavni dio Smjernica za organiziaciju utakmica tokom pandemije COVID-19, saopšteno je iz FSCG.\n- Medicinska komisija Fudbalskog saveza Crne Gore je, uzimajući u obzir trenutnu epideimološku situaciju, u saradnji sa Institutom za javno zdravlje radila na pripremi dodatnih mjera koje će se primjenjivati tokom naredne takmičarske sezone. Prilikom usaglašavanja svih preporuka, odnosno usvajanja obaveznih mjera, vodili smo se procjenama rizika od mogućeg inficiranja tokom trenažnog procesa i prilikom odigravanja utakmica, kao i realnim mogućnostima i potrebama za testiranjem svih učesnika takmičenja. Saglasni smo u ocjeni da je rad na prevenciji – svakodnevni epidemiološki skrining – mjera koja je u ovom trenutku najbolja moguća i u tom smislu klubovi će biti u obavezni da svakodnevno izvještavaju Savez o zdravstvenom stanju igrača svih takmičarskih kategorija. Mogućnost periodičnih tesitranja poslužiće kao dodatna mjera u prevenciji inficiranja učesnika fudbalskih takmičenja, čime će se obezbijediti nesmetano odvijanje istih, rekao je Dr Ašanin. Ujedno, doktor Ašanin se u ime Medicinske komisije i Fudbalskog saveza Crne Gore zahvaliio Institutu za javno zdravlje na izuzetnoj komunikaciji i doprinosu u usvajanju adekvatnih prototkola koji će se primjenjivati u ogranizaciji takmičenja. Pomoćnik direktora Instituta za javno zdravlje Dr Senad Begić istakao je da je posebna uloga medicinskih timova klubova koji se takmiče u Telekom 1. CFL i Drugoj ligi da upoznaju igrače i članove stručnih štabova sa svim rizicima koje nosi ponašanje na a posebno van fudbalskog terena jer su to mjesta na kojima se najveći broj sportista u svijetu i zarazio. - Cilj protokola je da rizik od zaraze svedemo na najmanji mogući nivo koji će obezbjediti bezbjednost svih učesnika u takmičenju, čime bi se omogućili uslovi za nesmetano odigravanje utakmica. Protokol predviđa čitav niz mjera koje podrazumjevaju kontinuirani zdravstveni nadzor učesnika takmičenja od strane medicinskih timova uz redovan temperaturni skrining i ljekarski pregled, uz pravovremeno postupanje i razmjenu informacija između klubova, Saveza i zdravstvenog sistema. Nasumična testiranja igrača su takođe predviđena kako bi se pratila epidemiološka situacija i dodatno smanjivao rizik od infekcije. Iskustvo nam govori da sportski tereni, generalno gledano, nijesu bili mjesta sa povećanim rizikom, već da je ponašanje mimo terena, prije i poslije utakmice, ključ prevencije pri čemu se tu mora djelovati proaktivno i edukativno upoznajući i podsjećajuči igrače sa izvorima rizika ali i mjerama prevencije, kazao je Dr Begić. Početak takmičenja u Telekom 1. CFL zakzan je za 15. avgust, dok će se prvo kolo Druge lige odigrati sedam dana kasnije.


Vraćanje u normalu zahtijevat će veće kapacitete za prilagođavanje\n11.05.2020 / 13:14 KORONAVIRUS - Psihologinja Armina Čerkić\nNakon pandemije koronavirusa i ublažavanja mjera, vraćanje u novu normalnost će u svakom slučaju kod ljudi zahtijevati veće kapacitete za prilagođavanje - kazala je u razgovoru za Fenu predsjednica Udruženja za sistemsku praksu i terapiju Bosne i Hercegovine, psiholog Armina Čerkić.\nOna je istakla da je "mnogo ljudi još uvijek zbunjeno od posljedica zbunjujućih mjera koje vlasti vode kada govorimo o samom procesu pandemije" te da je to "sada upareno sa velikom ekonomskom nestabilnošću koja je na većinu ljudi ostavila traga".\n- S naše strane, kada razmišljamo o psihološkoj podršci, mi ustvari vidimo da će prostor za podršku mentalnom zdravlju biti još veći upravo u danima koji dolaze - kazala je Čerkić.\n- Rezultati do kojim smo došli su pokazali da je ljudima tokom same pandemije bila jako potrebna, pored ekonomske, i psihološka podrška - kazala je.\n- Oni su bili, nažalost, prepušteni u potpunosti sami sebi, sistem im uopće nije priskočio u pomoć, pa su se ljudi morali samostalno organizirati da im pomažu, uključujući i naše udruženje koje je davalo besplatno savjete. S druge strane, neke su porodice jako dobro odreagovale, u principu su iskoriste pandemiju i izolaciju da se još više povežu i na neki način da nauče nešto više o sebi - kazala je Čerkić.\n- A rezultat toga je bio da je većina ljudi vrlo brzo počela da osjeća značajan umor i ponegdje su bili čak i oblici jednog sagorjevanja na poslu, upravo iz želje i očekivanja da se treba biti što više produktivan tokom krize - istakla je Čerkić.


Niška televizija » Rasplet situacije u prosveti izvesniji ? (VIDEO)\nObjavljeno 09.02.2015. 11:55\nPregovori prosvetara, članova sindikata koji već nekoliko meseci unazad štrajkuju zbog najavljenog smanjenja plata, nastavljaju se i dalje. Rasplet situacije u odnosu na prethodni period sada je mnogo izvesniji. Kako kažu sindikalisti spremni su za saradnju, ali će i dalje ostati pri svojim stavovima i insistiranju da se sve ponude stave na papir i zvanično verifikuju.\nNakon gotovo tri meseca zakonskog štrajka, uz minimum procesa rada i skraćenja časova na pola sata, borba za prava prosvetara, članova sindikata i sukob sučeljavanje stavova sa resornim Ministarstvom, mogo bi konačnom da se privede kraju. Čelnici Ministarstva prosvete ponudili su trajkačima sporazum o prekidu štrajka, tako da se sada očekuje njihov potez.\nZahetvi učitelja i nastavnika ostali su isti, iako kažu da su u mnogim delovima bili i popustljivi. Međutim, tvrde da sada jedino traže da svi dogovori budu verifikovani i zvanični.\nPodsećamo, štrajk u školama traje skoro tri meseca a sindikati traže izuzeće od umanjenih zarada, donošenje zakona o platnim razredima i platnim grupama, ali i potpisivanje Posebnog kolektivnog ugovora.\nOtvoren konkurs za najbolju pesmu na temu ljubav (VIDEO)\nProtest zaposlenih u MIN Lokomotiva ispred Gradske kuće (VIDEO)


ARHIVA - Slepi miševi iznad hrama Wat Kao Kong Fran u potrazi za hranom, u sumrak u pokrajini Račaburi, 130 km zapadno od Bangkoka, u septembru 2009. (Foto: Reuters)\nNaučnici koji pokušavaju da utvrde poreklo virusa koji izaziva Kovid-19 i tragaju za načinima kako da spreče sledeću pandemiju kažu da ima sve više dokaza koji ukazuju da bi istragu trebalo proširiti izvan Kine na Jugoistočnu Aziju.\nVirusolozi u nedavnoj misiji u Vuhanu, koje je Svetska zdravstvena organizacija (SZO) poslala da ispitaju poreklo Kovida 19, takođe smatraju da bi u sledećoj fazi istraživanja Jugoistočna Azija trebalo da se doda u oblasti od interesa.\n“Međutim, nismo obavili dovoljno istraživanja u Mjanmaru, Laosu i Vijetnamu, da bismo zaista mogli da kažemo da ih nema čak i više u tim zemljama”, kaže Dažak za Glas Amerike i dodaje:\nARHIVA - Žena pravi buku da bi oterala slepe miševe, 1. mart 2020. (Foto: AFP))\n“Kada na mapi obeležite gde žive slepi miševi koji prenose ove viruse, onda počnete da primećujete da u tim zemljama na južnoj kineskoj granici ima još više vrsta slepih miševa, i verovatno više vrsta virusa. Dakle, postoji mogućnost da je virus u stvari nastao u pokrajini Junan, ali moja najbolja procena je da moramo da ispitamo Mjanmar, Laos, Vijetnam, pa čak i dalje južnije - celokupan region Jugoistočne Azije kao potencijalno žarište”.\nNekoliko meseci kasnije, naučnici su otkrili pretke virusa SARS-CoV-2 u slepim miševima potkovičarima, koji su prikupljeni u Kambodži i zamrznuti više od deceniju ranije. U svojim izveštajima, naveli su da otkriće "nagoveštava da virusi u srodstvu sa SARS-CoV-2 žive na mnogo većoj georgafskoj površini nego što se prethodno mislilo i da Jugoistočna Azija predstavlja ključnu oblast koju treba razmotriti u potrazi za poreklom SARS-CoV-2, koja je i dalje u toku”.\nSupaporn Vačarapluesadi, virusološkinja Zdravstveno-naučnog centra za zarazne bolesti tajlandskog Crvenog krsta na Univerzitetu Čulalongkorn u Bangkoku, koja je učestvovala u poslednjoj studiji, nazvala ju je “važnim otkrićem u potrazi za poreklom SARS-CoV-2”.\nOna je naglasila da bi potraga za poreklom Kovida trebalo da vodi gde god da žive slepi miševi koji u sebi imaju najbližeg rođaka virusa.\n“Na primer, ukoliko pronađemo virus sličan SARS-CoV-2 u potkovičarima u Kini, to znači da ukoliko pronađete potkovičare u drugim zemljama, virus onda potencijalno može da se pronađe i u drugim zemljama”, rekla je Vačarapluesadi za Glas Amerike.\nKako bi se dodatno približili originalnom izvoru virusa SARS-CoV-2, lovci na virus traže genom koji mu je još sličniji nego 96 odsto koliko je to oblik iz Junana od prošle godine. Oblici pronađeni na Tajlandu i u Kambodži kreću se u sličnosti od 91 do 93 odsto.\nMeđutim, s obzirom na gustinu naseljenosti i ogroman broj različitih vrsta slepih miševa u Jugoistočnoj Aziji, tim koji je pronašao rođaka SARS-CoV-2 na Tajlandu navodi da je taj region možda “verovatnije žarište takvih virusa” nego Kina i da je vredan dodatne pažnje.\nČi Wa Tan, visoki istraživač na Medicinskom fakultetu Spingapurskog univerziteta Djuk-Nešnal i još jedan član tima, smatra da bi potraga trebalo da obuhvati slepe miševe u toj oblasti, ali i moguće prenosnike.\n"Oblici virusa pronađeni na Tajlandu i u Kambodži mogli mogli bi da budu preci ili nešto slično precima virusa SARS-COVID-2”, rekao je Tan za Glas Amerike i dodao:\n“Zato bi možda više istraživanja trebalo da se obavi u ovoj oblasti, da vidimo da li možemo da identifikujemo prenosnika koji u sebi ima virus sa 99,9 odsto sličnim genomom virusu SARS-COVID-2”.\nPiter Dažak, predsednik američke neprofitne organizacije Ekohelt alijansa (EcoHeath Alliance), koja se bori protiv pretnje novih bolesti koje prenose životinje, izjavio je da grupa tek počinje da prati rad u Laosu, Mjanmaru i Vijetnamu - koji se svi graniče sa Kinom - kako bi pronašla naznake virusa SARS-CoV-2 u slepim miševima. Slične stvari rade u Maleziji i na Tajlandu već nekoliko godina, baš kao što to rade i lokalni naučnici u tim zemljama i drugde.\nDažak se nada da će Peking pojačati praćenje i testiranje poljoprivrednih dobara sa divljim životinjama i pijaca sa svoje strane granice na jugu Kine, na šta je uslovno pristao. On se takođe nada saradnji sa lokalnom policijom da bi se testirale životinje koje zaplene od ilegalnih krijumčara, koji prelaze granice u toj oblasti.\nDažak ne očekuje brze odgovore na pitanje gde je nastao SARS-CoV-2 i kako je prešao na ljude. Kako kaže, potraga za poreklom SARS virusa trajala je skoro pet godina, a naučnici i dalje nisu sigurni odakle je potekla ebola, više od četiri decenije pošto je prvi put otkrivena u Africi.\nPotraga za tim odgovorima je mnogo više od akademske. Praćenjem traga virusa SARS-CoV-2, naučnici se nadaju da otkriju druge viruse kod životinja i put kojim bi najverovatnije mogli da izazovu narednu pandemiju, što bi im pomoglo da to spreče.\n“Na neki način slično je kao kada osujetite teroritičku ćeliju”, kaže Dažak i zaključuje:\n“Kada čujete glasine o terorističkom napadu, ne čekate da se napad dogodi, nego krenete u akciju da osujetite mrežu i da je uništite. To je ono što mi moramo da uradimo s pandemijama”.\nSZO: Koronavirus državni neprijatelj broj jedan, zvanično ime COVID-19


Pogledi na partnerstvo: Ima li (stvarno) dijaloga između OCD i vlasti? - Beogradska otvorena škola\nU istraživanju su učestvovali predstavnici 14 ministarstava, 62 jedinice lokalne samouprave i 124 organizacija civilnog društva (OCD). Istraživanje pruža podatke o pitanjima poput:\nDa li državna uprava i lokalna samouprava uključuju predstavnike civilnog društva u proces donošenja odluka?\nDa li su predstavnici javnih vlasti upoznati sa propisima koji ih obavezuju da uključe civilno društvo u donošenje odluka?\nŠta organizacije civilnog društva prepoznaju kao najveću prepreku u saradnji sa javnim vlastima?\nŠta nam pokazuje analiza pravnog okvira – da li postoji usklađenost propisa?\nNakon predstavljanja istraživanja sledi panel diskusija u kojoj će učestvovati predstavnici primera dobre prakse saradnje civilnog i javnog sektora - Dragan Roganović, predsednik Asocijacije za razvoj ibarske doline i Marko Živković iz opštinske uprave grada Kraljeva. Panel će moderirati Vladimir M. Pavlović – Savetnik za javne politike u Beogradskoj otvorenoj školi. Cilj ovog panela je da informiše ključne ciljne grupe, kao i širu javnost, o ključnim rezultatima istraživanja i preporukama za unapređenje saradnje između OCD i organa javnih vlasti i samim time ostvari širi uticaj na na kvalitet i sadržaj dijaloga o javnim politikama, između civilnog društva i nosioca javnih vlasti u Republici Srbiji.\nUkoliko ste zainteresovani možete se prijaviti do ponedeljka, 28. marta popunjavanjem sledećeg formulara: OVDE.\nPanel se sprovodi unutar projekta „Dijalog promena: Podrška reformama kroz saradnju organizacija civilnog društva i javnih vlasti“ koji sprovodi Beogradska otvorena škola. Projekat je podržan od strane Delegacije Evropske unije u Srbiji, i biće realizovan u partnerstvu sa Ministarstvom za ljudska i manjinska prava i društveni dijalog, Republičkim sekratarijatom za javne politike, Centrom za javne politike EU Univerziteta u Beogradu, Olof Palme Centrom kao i sa Uredom za udruge Vlade Republike Hrvatske.


Poverenik podneo Narodnoj skupštini Godišnji izveštaj za 2021. – Društvo – Radio Sanja\nPoverenik podneo Narodnoj skupštini Godišnji izveštaj za 2021. – Društvo\nPoverenik za informacije od javnog značaja i zaštitu podataka o ličnosti dostavio je Narodnoj skupštini Republike Srbije Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti u 2021. godini.\nKako je saopšteno iz službe poverenika, Izveštaj je dostavljen i Vladi Republike Srbije i istaknut na veb prezentaciji Poverenika.\n„Stanje u oblasti ljudskih prava koja štiti Poverenik i dalje nije na potrebnom i željenom nivou. Međutim, u 2021. godini započeto je stvaranje neophodnih preduslova za poboljšanje ovog stanja, pre svega u normativnoj sferi, kao osnov za bolju zaštitu. Tako je, posle više godina, donet Zakon o izmenama i dopunama Zakona o slobodnom pristupu informacijama, koji je stupio na snagu 16. novembra 2021. godine, a u primeni je od 17. februara 2022. godine“, naveo je Marinović u uvodnom obraćanju u Izveštaju.\nPrema podacima, prošle godine Poverenik je ukupno primio 12.221 predmet, od čega se 7.244 odnosilo na slobodu pristupa informacijama, 3.366 na zaštitu podataka o ličnosti a 1.611 na obe oblasti delovanja Poverenika.\nPoverenik je okončao postupak u 12.210 predmeta, od čega 7.341 iz oblasti pristupa informacijama, 3.261 iz oblasti zaštite podataka o ličnosti i 1.608 predmeta koja su se odnosila na obe oblasti.\nIzveštaj će razmatrati novi saziv parlamenta koji će biti formiran posle vanrednih parlamentarnih izbora koji se održavaju 3. aprila.


Ombudsmani upozoravaju: Stranačko zapošljavanje je zabranjeno Ustavom | Sposobnim a ne podobnim\nmenovanje rukovoditelja javnih poduzeća, ustanova i organa koji se na ove pozicije imenuju kao stranački kandidati, a što je prisutno u cijeloj BiH, predstavlja diskriminaciju na osnovu političkog opredjeljenja, priopćeno je iz Institucije ombudsmana za ljudska prava BiH.\nU priopćenju se ističe da je to isključivo zabranjeno Ustavom, Zakonom o radu kao i međunarodnim konvencijama koje imaju izravnu primjenu u pravnom sustavu zemlje, piše Srna.\nIz Institucije ombudsmana navode da je jedan od ključnih zahtjeva u suzbijanju korupcije, uspostavljanja vladavine prava i europskih integracija depolitizacija javne uprave koja podrazumijeva imenovanje osoba na najviše javne funkcije, posebno u javnim poduzećima, ustanovama i agencijama, koji nisu stranački kandidati.\n"Neprihvatljiva je praksa prema kojoj se upravljanje javnim resursima povjerava osobama samo na osnovu njihove stranačke pripadnosti, umjesto po osnovu kvaliteta i stručnosti, a posljedice ovakve negativne selekcije su svakodnevno prisutne i očigledne", dodaje se u priopćenju.\nOmbudsmani pozivaju nadležne organe krivičnog gonjenja, da ispitaju u kojoj mjeri ovakva imenovanja predstavljaju trgovinu utjecajem i druge povrede kaznenog zakona.


Šeholi: Poslanik u Skupštini Srbije prima platu i kao savetnik na Kosovu - Kosova.Info\nHome SRB-BIH Šeholi: Poslanik u Skupštini Srbije prima platu i kao savetnik na Kosovu\nŠeholi: Poslanik u Skupštini Srbije prima platu i kao savetnik na Kosovu\n2019 07 18 no comment Fatmir Sheholli\nDirektor Instituta za afirmaciju međuetničkih odnosa, Fatmir Šeholi, predstavio je neke ekskluzivne podatke iz istraživanja koje je njegov institut uradio sa Srbima na Kosovu u emisiji “Debat plus”. Istraživanje će biti predstavljeno detaljno javnosti u narednim danima na posebnoj konferenciji za medije.\nŠeholi je rekao da je u ovom istraživanju navedeno da je 2001. godine srpska koalicija “Povratak” imala 22 poslanika u Skupštini Kosova, ali samo jednog ministra, prenosi KoSSev.\n“LDK je tada imao 47 poslanika i u to vreme predsednik Rugova je mogao samo sa njima da formira Vladu, ali je samo Goran Bogdanović bio ministar poljoprivrede”, kaže.\nOn je rekao da do sada nijedna srpska politička partija nije priznala državu Kosovo. Ovo tvrdi na osnovu istraživanja planova i programa koje su ove stranke podnele Centralnoj izbornoj komisiji.\nŠeholi kaže da iz budžeta Kosova, Srbi koji ne žive i rade na Kosovu za godinu dana dobiju million i 300 hiljada evra preko nekoliko vaučera.\n“Otkili smo da je poslanik SPS-a u Skupštini Srbije, savetnik gradonačelnika Gračanice. On prima platu iz budžeta Republike Kosovo, ali istovremeno prima platu i od Srbije”.\nDirektor Instituta za afirmaciju međuetničkih odnosa dalje dodaje da nijedna srpska opština na Kosovu ne poštuje simbole Kosova, ali kaže da postoji nekoliko policijskih stanica koje poštuju kosovske državne simbole.\nRazlike među poslanicima Srpske liste\nŠeholi je u emisiji “Debat plus” rekao da postoje razlike u parlamentarnoj grupi Srpske liste u Skupštini Kosova.\n“Znamo da gradonačelnik Štrpca, Bratislav Nikolić, ima četiri svoja poslanika u Skupštini Kosova. Sa Bratislavom Nikolićem svi albanski politički lideri imaju dobre odnose pošto se posećuju po kućama za različite praznike”.\nOn kaže da kada je u pitanju inicijativa za smenu vlade, neće biti teško dogovoriti se sa ova četiri poslanika koji slušaju gradonačelnika Štrpca.\n“Nikolić je lobirao za ove poslanike. Oni pripadaju Srpskoj listi. Oni su nekada bili u SLS-u Slobodana Petrovića. Ali treba da razumemo da se ovi poslanici možda plaše Vučića i Đurića zato što su i dalje pod njihovim kišobranom”, rekao je.\nDirektor Instituta za afirmaciju međuetničkih odnosa kaže da je apsurdno reći da se vlada ne može smeniti glasovima Srpske liste.\n“Ti srpski poslanici, većina njih je u Skupštini Kosova sada već treći mandat. Oni su bili u stranci Slobodana Petrovića i sa svim ovim Srbima albanske partije su sarađivala. To su isti ljudi. To je politički flert kada političke partije kažu ‘ne sarađujemo sa Srpskom listom’ zato što će sutra izaći da traže glasove od Albanaca”.\nŠeholi kaže da uprkos činjenici da ti Srbi imaju drugačiji pristup, oni su poslanici u Skupštini Kosova i ne treba praviti podele.\n“Za mene ovaj pristup političkih partija ‘mi ne želimo njih (Srbe)’ je apsolutno neprihvatljiv zato što demokratija ne poznaje takav pristup bez obzira na pristup koji ovi poslanici imaju i mi svi znamo da oni idu u Beograd i primaju naređenja”, rekao je između ostalog Fatmir Šeholi.\nTags : Fatmir Sheholli\nBislimi: Dijalog sa Srbijom će biti politički a ne tehnički


Đorđević: U Srbiji kao i u regionu sve veći problem nedostatak radne snage - Radio Luna\nMinistar za rad, zapošljavanje, boračka i socijalna pitanja Zoran Đorđević je izjavio da je u Srbiji kao i u regionu zbog ekonomske migracije sve veći problem nedostatak radne snage određenih struka, pre svega medicinara i vozača.\nOn je na Kopaonik biznis forumu rekao da se odlazak, uglavnom mladih, negativno održava i na demografsku sliku zemlje.\nPosledice ekonomske migracije, po njegovim rečima, mogu se ublažiti reformom obrazovanja i usklađivanjem školstva sa potrebama privrede, kao i boljim uslovima za poslovanje i otvaranjem novih radnih mesta.\nMinistar je podsetio da je Vlada Srbije formirala Koordinacioni tim za praćenje tokova iz oblasti ekonomskih migracija koji će predlagati mere za stvaranje uslova da manje ljudi odlazi iz zemlje u potrazi za poslom i da se vraćaju oni koji su otišli.\nDobre vesti su, kako rekao Đorđević, što u Srbiji pada stopa nezaposlenosti i očekivanja su da ona uskoro bude jednocifrena.\nNaveo je da je od decembra 2013. do kraja 2018. godine bilo više od 205.816 prijavljenih na osiguranju.\n“Po osnovu uplate doprinosa prihodi su sada veći za 6,3 milijarde dinara nego pre godinu dana”, kazao je Đorđević.\nCanadian Pharmacy Cialis 20mg Viagra Ereccion Mas 4 Horas viagra Amoxicillin Given For How Many Days


Javni konkurs za organizovanje sprovođenja javnih radova za nezaposlena lica i nezaposlene OSI - Vrnjačka Banja\nHome > Javni pozivi i konkursi > Javni konkurs za organizovanje sprovođenja javnih radova za nezaposlena lica i nezaposlene OSI\nPosted on 2. jula 2015. by Nebojša Alimpić\nNa osnovu člana 43. stav 1. tačka 7. Zakona o zapošljavanju i osiguranju za slučaj nezaposlenosti („Sl. glasnik RS“, br. 36/09, 88/10 i 38/15), člana 11. stav 1. tačka 3. Zakona o profesionalnoj rehabilitaciji i zapošljavanju osoba sa invaliditetom („Sl. glasnik RS“, br. 36/09 i 32/13) i Pravilnika o načinu i kriterijumima za sprovođenje mera aktivne politike zapošljavanja („Sl. glasnik RS“, br. 12/12, 20/13, 69/14 i 27/15), a u skladu sa Nacionalnim akcionim planom zapošljavanja o izmenama i dopunama Nacionalnog akcionog plana zapošljavanja za 2015. godinu („Sl. glasnik RS“, br. 54/15)\nNA KOJIMA SE ANGAŽUJU NEZAPOSLENA LICA I\nI OPIS PROGRAMA\nJavni radovi su mera aktivne politike zapošljavanja koju organizuje Nacionalna služba za zapošljavanje (u daljem tekstu: Nacionalna služba), u skladu sa Nacionalnim akcionim planom zapošljavanja za 2015. godinu, u cilju radnog angažovanja teže zapošljivih nezaposlenih lica i nezaposlenih u stanju socijalne potrebe, očuvanja i unapređenja radnih sposobnosti nezaposlenih, kao i radi ostvarivanja određenog društvenog interesa.\nPoslodavca – izvođača javnog rada određuje Nacionalna služba na osnovu javnog konkursa.\nMaksimalna dužina trajanja javnog rada je tri meseca, u skladu sa raspoloživim finansijskim sredstvima.\nisplatu naknade za obavljen posao po osnovu ugovora o privremenim i povremenim poslovima licima uključenim u javne radove, u visini do 15.000 dinara po licu, na mesečnom nivou za pun fond radnih časova, odnosno srazmerno vremenu radnog angažovanja na mesečnom nivou (utvrđeni iznos naknade za obavljen posao se uvećava za pripadajući porez i doprinose za obavezno socijalno osiguranje, obračunate u skladu sa zakonom);\nnaknadu troškova sprovođenja javnih radova, u svim oblastima sprovođenja, u visini:\n– 2.000,00 dinara po licu za javne radove koji traju tri meseca;\nnaknadu troškova organizovanja obuke.\nU zavisnosti od vrste i složenosti poslova koje obuhvata javni rad, za sprovođenje određenih javnih radova može se organizovati obuka u toku trajanja javnog rada, po internom programu poslodavca ili programu obrazovne ustanove. Poslodavac – izvođač javnog rada može ostvariti naknadu za organizovanje obuke u jednokratnom iznosu od 1.000 dinara po licu. Nacionalna služba za zapošljavanje zadržava pravo da procenjuje opravdanost potrebe za obukom.\nPoslodavac – izvođač javnog rada u obavezi je da obezbedi isplatu troškova dolaska i odlaska sa rada u preostalom iznosu do visine cene prevozne karte u javnom prevozu, kao i isplatu ostalih obaveza u skladu sa zakonom.\nPravo na dodelu sredstava za sprovođenje javnog rada poslodavac – izvođač može da ostvari pod uslovom da je ispunio ranije obaveze i izmirio sva dugovanja prema Nacionalnoj službi, osim za obaveze čija je realizacija u toku.\nUkoliko poslodavac – izvođač javnog rada organizuje obuku, neophodno je priložiti interni program obuke poslodavca – izvođača javnog rada ili program obrazovne ustanove, na propisanom obrascu Nacionalne službe, kao i biografiju instruktora/predavača.\nOdluka o odobravanju sredstava za sprovođenje javnih radova i Odluka o odobravanju sredstava za sprovođenje javnih radova za osobe sa invaliditetom donose se na osnovu bodovne liste, a nakon provere ispunjenosti uslova iz Javnog konkursa i bodovanja podnete prijave, odnosno priložene dokumentacije poslodavca – izvođača javnog rada, od strane Nacionalne službe, u roku od 20 dana od dana isteka roka za podnošenje prijava.\nNacionalna služba zadržava pravo da prilikom odlučivanja po podnetoj prijavi izvrši korekciju dužine trajanja javnog rada i/ili broja lica, u skladu sa iznosom sredstava koji je opredeljen za nadležnu filijalu Nacionalne službe.\nSpisak poslodavaca – izvođača kojima je odobreno sprovođenje javnih radova objavljuje se na oglasnoj tabli nadležne filijale Nacionalne službe.\nOdluku o odobravanju sredstava za sprovođenje javnih radova i Odluku o odobravanju sredstava za sprovođenje javnih radova za osobe sa invaliditetom na kojima se angažuje do 49 nezaposlenih, donosi direktor filijale Nacionalne službe, po ovlašćenju direktora Nacionalne službe.\nOdluku o odobravanju sredstava za sprovođenje javnih radova i Odluku o odobravanju sredstava za sprovođenje javnih radova za osobe sa invaliditetom na kojima se angažuje 50 i više nezaposlenih, donosi direktor Nacionalne službe, uz prethodnu saglasnost Upravnog odbora.\nJavni konkurs – opšti Javni konkurs za osobe sa invaliditetom\nOblast sprovođenja javnog rada Održavanje i zaštita životne sredine 10 10\nSocijalne i humanitarne delatnosti 10 10\nOdržavanje i obnavljanje javne infrastrukture 5 5\nDužina trajanja javnog rada 3 meseca 20 20\n2 meseca 10 10\n1 mesec 5 5\nPlanirani broj nezaposlenih lica 31 i više lica 20 20\nOd 11 do 30 lica 10 10\nDo 10 lica 5 5\nPredmet javnog rada Saniranje i otklanjanje posledica poplava iz 2014. godine 10 10\nKategorija lica Javni rad podrazumeva angažovanje lica isključivo I i II stepena stručne spreme 5 5\nPrethodno korišćena sredstva po programu javnih radova Korišćena sredstva i lica ostala u radnom odnosu*\n1010Nisu ranije korišćena sredstva\n1010Korišćena sredstva i lica nisu ostala u radnom odnosu00Procena važnosti podnete prijave za sprovođenje javnog rada za lokalno tržište rada za područje filijale**1010MAKSIMALAN BROJ BODOVA8585\n*Kriterijum „Korišćena sredstva i lica ostala u radnom odnosu“ podrazumeva da je izvođač javnog rada sa angažovanim licima, bez obzira na broj lica (uključujući i osobe sa invaliditetom) koja su bila uključena u program javnih radova, zasnovao radni odnos na neodređeno vreme, odmah nakon isteka ugovorne obaveze, po osnovu ugovora o sprovođenju javnih radova, po javnim konkursima Nacionalne službe iz 2012., 2013. i 2014. godine. Navedene podatke iz prijave za sprovođenje javnog rada Nacionalna služba će proveravati uvidom u svoju evidenciju.\n** Kriterijum „Procena važnosti podnete prijave za sprovođenje javnog rada za lokalno tržište rada za područje filijale“ podrazumeva da je direktor filijale doneo odluku o dodatnim kriterijumima, koja je istaknuta na oglasnoj tabli nadležne filijale uz javni konkurs. Na osnovu odluke je moguće dodeliti 10 bodova, uzimajući u obzir sledeće kriterijume: razvijenost opštine, društvena korist koja se ostvaruje kroz realizaciju javnog rada, privredni značaj za razvoj regiona i dr.\nDirektor filijale Nacionalne službe i poslodavac – izvođač javnog rada zaključuju ugovor o sprovođenju javnog rada, kojim se bliže uređuju međusobna prava i obaveze. Rok za zaključivanje ugovora o sprovođenju javnog rada je 20 dana od dana donošenja Odluke o odobravanju sredstava za sprovođenje javnih radova i Odluke o odobravanju sredstava za sprovođenje javnih radova za osobe sa invaliditetom.\nPoslodavac – izvođač javnog rada je dužan da nakon donete Odluke o odobravanju sredstava za sprovođenje javnih radova i Odluke o odobravanju sredstava za sprovođenje javnih radova za osobe sa invaliditetom radno angažuje lica sa evidencije nezaposlenih, čiju je selekciju izvršila Nacionalna služba, u saradnji sa poslodavcem.\nDatum angažovanja lica sa kojim je zaključen ugovor o privremenim i povremenim poslovima ne može biti pre datuma zaključenja ugovora o sprovođenju javnog rada, niti nakon 40 dana od dana donošenja Odluke o odobravanju sredstava za sprovođenje javnih radova i Odluke o odobravanju sredstava za sprovođenje javnih radova za osobe sa invaliditetom.\n– za odobrena sredstva u iznosu do 600.000,00 dinara – dve istovetne blanko trasirane menice korisnika sredstava sa dva žiranta, overa podataka za žiranta i menično ovlašćenje;\n– za odobrena sredstva u iznosu od 600.001,00 dinara i više – garancija banke u vrednosti odobrenih sredstava uvećanih za 50%, sa rokom važenja od 9 meseci od dana izdavanja.\n– za odobrena sredstva u iznosu do 600.000,00 dinanra – dve istovetne blanko solo menice sa meničnim ovlašćenjima;\n– redovno dostavlja dokaze o utrošku prenetih sredstava za troškove naknade za obavljen posao, prevoza i sprovođenja javnog rada, u skladu sa ugovorom;\nPrijava za sprovođenje javnog rada podnosi se u dva primerka, nadležnoj organizacionoj jedinici Nacionalne službe prema mestu sprovođenja javnog rada, odnosno prema sedištu poslodavca, u slučaju kada poslodavac nema registrovanu organizacionu jedinicu u mestu sprovođenja javnog rada, neposredno ili putem pošte, na propisanom obrascu koji se može dobiti u svakoj organizacionoj jedinici Nacionalne službe ili preuzeti na sajtu www.nsz.gov.rs.\nJavni konkurs je otvoren od dana objavljivanja u dnevnom listu. Poslednji rok za prijem prijava za učešće na javnom konkursu je do 20.07.2015. godine.\nSve dodatne informacije mogu se dobiti u svakoj organizacionoj jedinici Nacionalne službe, putem Pozivnog centra Nacionalne službe: 0800/300-301 ili na sajtu www.nsz.gov.rs.


Objavljeno: 30.05.2013, 15:07:49 , 15:12:25\nEU predlaže ukidanje rominga u zemljama članicama\nKomesarka Evropske unije za digitalnu agendu Nili Kros predložila je danas radikalnu izmenu tržišta mobilne telefonije, uključujući ukidanje rominga u zemljama EU.\nBRISEL - Komesarka Evropske unije za digitalnu agendu Nili Kros predložila je danas radikalnu izmenu tržišta mobilne telefonije, uključujući ukidanje rominga u zemljama EU.\nKros navodi da bi Unija trebalo da krene napred i formira jedinstveno tržište mobilne telefonije, koje bi donelo brojne koristi i podstaklo ekonomski rast i zapošljavanje, prenela je agencija Frans pres.\nUoči izbora u EU 2014, Kros je pozvala zakonodavce Evropskog parlamenta da pokažu građanima da je moguće okončati troškove rominga.\nKomesarka se takođe zalaže za pokretanje konkretne akcije protiv visokotehnološkog kriminala i garantovanje neutralnosti interneta, koja podrazumeva da saobraćaj na internetu treba da se tretira jednako i da internet provajderi ne mogu da vrše segregaciju tako što će gušiti konkurenciju i pokušavati da blokiraju određenu vrstu prometa.\nUkoliko predlozi budu usvojeni, mogli bi da počnu da se primenjuju od 2015. ili 2016.\n"Tržišta, uređaji, mreže moraju da funkcionišu, a investicije moraju da postoje... Ne možemo da priuštimo nebrojene, bespotrebne, veštačke prepreke koje su trenutno prisutne", poručila je Kros.\nTagovi: EU, članice, roming, ukidanje


Agencija Protiv Korupcije razmatra međunarodne izveštaje o Kosovu za 2021. godinu\nDirektor APK-a, Yll Buleshkaj: “Objavljene Izveštaje institucije Sjedinjenih Američkih Država, Evropske Unije i organizacije sa ugledom i međunarodnom ekspertizom u oblasti borbe protiv korupcije i transparentnosti služe kao vodič za orijentaciju APK-a u sprovođenju svog zakonskog mandata”.\nNakon objavljivanja izveštaja Stejt Departmenta Trezora u decembru 2021. godine, Izveštaja za Kosovo o Praksi Ljudskih Prava koji je izradila Kancelarija za Ljudska Prava i Rad Stejt Departmenta i izveštaja Freedom House o Kosovu, Agencija Protiv Korupcije (APK), razmatrala je segmente ovih izveštaja o aspektima koji se odnose na delokrug rada APK-a.\nNa osnovu svog pravnog mandata, APK je razmatrala da li je neko od pojedinaca navedenih kao deo međunarodnog organizovanog kriminala sa sedištem na Kosovu koji je istaknut u izveštaju Stejt Depertmentu Trezora, ili je bio visoki zvaničnik na Kosovu, kako bi pokrenula proveru u skladu sa zakonom.\nDok, Izveštaj o Praksi na Kosovu o Ljudskim Pravima ističe mandat Agencije protiv Korupcije o suzbijanju korupcije i poveća transparentnost javnog sektora na visokom nivou, isti izveštaj potvrđuje zabrinutosti koje je APK godinama imala za ne kažnjenje zvaničnika koji su prekršili zakon.\nIzveštaj Freedom House-a o Kosovu takođe je istakao zabrinutost APK-a o potrebi za boljom koordinacijom institucija sa mandatom za borbu protiv korupcije na Kosovu.\nDirektor APK-a Yll Buleshkaj je naglasio da “Objavljene Izveštaje institucije Sjedinjenih Američkih Država, Evropske Unije i organizacije sa ugledom i međunarodnom ekspertizom u oblasti borbe protiv korupcije i transparentnosti služe kao vodič za orijentaciju APK-a u sprovođenju svog zakonskog mandata”.


VUČIĆ STAO PRVI U RED: "Pregovaramo sa Rusijom o vakcini protiv korone" - E-index\nVUČIĆ STAO PRVI U RED: “Pregovaramo sa Rusijom o vakcini protiv korone”\nPregovori Srbije sa Rusijom oko nabavljanja vakcine Sputnjik V protiv virusa korona su u toku, rekao je predsjednik Srbije Aleksandar Vučić.\nU razgovoru za agenciju TASS Vučić je rekao da Srbija razgovara i sa ostalim zemljama o vakcini, uključujuci i Rusiju.\n“Na primer, kada je počela kampanja protiv ruske vakcine, mi smo već razgovarali o njoj. Rekao sam tada da bih mogao da prihvatim, ali samo ako odobre srpske zdravstvene institucije. Nadamo se da će vakcina biti spremna u oktobru ili novembru, kada faza tri testiranja vakcine bude gotova”, rekao je predsednik Srbije.\nTASS dodaje da je Vučić spreman da se u Srbiji koristi bilo koja vakcina protiv Kovid 19 koja je efektivna i da je zainteresovan za dolazak ruske u Srbiju što prije je moguće.\n“Ministarstvo zdravlja razgovara sa kompetentnim ruskim stručnjacima na ovu temu”, dodao je on.\nPronalazak vakcine će za rezultat donijeti kraj ekonomskim problemima, pojačanje veza između Srbije i Rusije, smatra predsjednik Srbije.\n“Voleo bih da čestitam ruskim naučnicima na ovom dostignuću i hvala im na podršci”, dodao je Vučić.\nOn je dodao i da će Srbija nastaviti da razvija partnerske odnose sa Rusijom, kao i da je tokom nedavne posjete evropskog komesara za proširenje Beogradu rekao da je ponosan na prijateljske odnose sa Rusijom iako Srbija u vezi toga kritikovana u izvještaju Evropske komisije o Srbiji.\n“Nemam tajni u vezi toga. Kao što i u Rusiji kažem da je Srbija na evropskom putu, tako i evropskim zvaničnicima kažem da će Srbija nastaviti da razvija partnerske odnose sa Rusijom. I ponosan sam na to”, rekao je Vučić.\nOn je istakao i da je Beograd i Moskva održavaju bliske kontakte na visokom nivou, kao i da je srpska strana informisala Rusiju o razgovorima u Washingtonu.\n“Niko u Rusiji, uključujući predsednika Putina, nam nije ništa rekao”, rekao je Vučić.\nIZETBEGOVIĆ O PRLJAVOJ IGRI PREDSJEDNIKA HDZ-a: “Čović je plasirao tezu da će Bošnjaci nadvladati prvo Hrvate, a onda i Srbe, ali upravo se…”\nRS braći Ilijazi mora platiti štetu za miniranje kuće u Bosanskoj Gradišci 1993. godine


Prate li lokalni parlamenti potrošnju javnog novca? - Akta.ba\nU okviru godišnjeg plana za 2021. godinu, Ured za reviziju institucija u Federaciji BiH i Glavna služba za reviziju javnog sektora Republike Srpske obavit će reviziju finansijskog poslovanja 41 jedinice lokalne samouprave.\n19.03.2021. 08:19 / Izvor: Akta.ba\nOvo će biti još jedna prilika da revizori kroz svoje izvještaje upozore na nepravilnosti pri trošenju javnog novca koje uoče u lokalnim zajednicama i da predlože konkretne preporuke kako ih otkloniti.\nMeđutim, iako godinama unazad revizori upozoravaju na brojne nepravilnosti u radu lokalnih zajednica, veći broj općinskih i gradskih vijeća u Federaciji i skupština gradova i opština u RS uopšte ne razmatra revizorske izvještaje, odnosno ne diskutuje o često zbrinjavajućim nalazima revizora i njihovim preporukama.\nIzostaje takođe i praćenje realizacije preporuka, što za posljedicu ima neprihvatljivo mali procenat te realizacije.\nU konačnici, radi se o zanemarivanju uloge lokalnih parlamenata, u kontroli trošenja javnog novca i u sprječavanju ili otklanjanju zloupotreba i nezakonitosti u tom kontekstu. Uključujući i samu korupciju, kao rak ranu ovog društva.\nAnalize nevladine organizacije Centri civilnih inicijativa pokazuju da 97% jedinica lokalne samouprave u RS i niti jedna u FBiH nisu dobile oba „pozitivna mišljenja“ (i za finansijske izvještaje i za usklađenost poslovanja sa zakonima), nakon provedenih finansijskih revizija, u posmatranih 10 godina.\nDodatno, postotak realizacije preporuka na lokalnom nivou je mnogo niži nego na entitetskom ili državnom.\nLogičan zaključak koji se nametnuo je potreba odgovornijeg pristupa lokalnih institucija vlasti, a prije svega parlamenata, razmatranju revizorskih izvještaja i praćenju realizacije datih preporuka.\nStoga su Centri civilnih inicijativa, lokalnim parlamentima čije će općine/gradovi biti predmet revizije u 2021. godini, uputili inicijativu kojom ih pozivaju da, za početak, u programe svog rada za ovu godinu uvrste razmatranje revizorskih izvještaja i da krajnje ozbiljno i odgovorno pristupe analizi i diskusiji o revizorskim nalazima i preporukama.\nPrema podacima iz ove organizacije, do sredine mjeseca marta, razmatranje revizorskih izvještaja podržalo je 9 lokalnih parlamenata u FBiH – gradova Tuzla i Sarajevo, te, općina Banovići, Lukavac, Sanski Most, Jablanica, Drvar, Žepče i Maglaj – od 19 koliko je jedinica lokalne samouprave Ured za reviziju institucija u FBiH uvrstio u svoj plan za ovu godinu.\nU Republici Srpskoj, od 22 jedinice lokalne samouprave, u kojima će, po planu Glavne službe za reviziju javnog sektora RS, biti obavljena revizija ove godine, razmatranje revizorskih izvještaja podržali su lokalni parlamenti njih 14 – gradova Prijedor i Istočno Sarajevo, te, opština Vukosavlje, Kozarska Dubica, Berkovići, Kalinovik, Novi Grad, Donji Žabar, Trnovo, Brod, Pale, Srbac, Laktaši i Ugljevik.\nOdluku o prihvatanju incijative da u program rada uvrste razmatranje revizorskih izvještaja još uvijek nije donijelo 10 lokalnih parlamenata FBiH: gradova Mostar i Gračanica i općina Tešanj, Kupres, Hadžići, Stolac, Bosanska Krupa, Novi Travnik, Grude, Ilijaš, te, 8 lokalnih parlamenata u RS: gradova Banja Luka, Bijeljina i Doboj, te, opština Krupa na Uni, Istočni Drvar, Šipovo, Sokolac, Oštra Luka.\n"Razmatranje revizorskih izvještaja i praćenje realizacije preporuka od strane lokalnih parlamenata u konačnici bi uticalo na veću odgovornost institucija da realizuju dostavljene preporuke i dovelo do transparentnijeg, odgovornijeg i pravilnijeg trošenja javnih sredstava. Također, podsjećamo da revizorski izvještaji predstavljaju sredstvo koje treba služiti za poboljšanje efikasnosti i odgovornosti u javnom sektoru, ali se samo uz adekvatan nadzor i kontrolu od strane zakonodavne vlasti mogu postići pravi efekti i rezultati", mišljenje je CCI-a, koji, uz finansijsku podršku Švedske, provodi projekat „Učinkovitija javna revizija za smanjenje korupcije u BiH“.


Korona virus: Redovi ispred ambulanti u Srbiji, Fajzer pravi vakcinu protiv omikron soja, imunitet od obične prehlade štiti od kovida - istraživanje | Luftika\nDok su u Srbiji i dalje ogromni redovi ispred kovid ambulanti, a statistika pokazuje da je trećina testiranih pozitivno na korona virus, u Velikoj Britaniji pozivaju trudnice da ne odlažu vakcinaciju, a kompanija Fajzer najavljuje vakcinu protiv omikron soja.\nPrema najnovijim zvaničnim podacima od ponedeljka, 10. januara, u Srbiji je u poslednja 24 časa preminulo 24 ljudi, a registrovano je 8.949 novih slučajeva zaraze.\nImunitet stečen od obične prehlade takođe bi moglo da pruži određenu zaštitu od kovida, pokazuju najnovija istraživanja u Velikoj Britaniji.\nOni koji su razvili „banku memorije” specifičnih imunih ćelija posle prehlade imali su manje šanse da se razbole od kovida.\nStručnjaci kažu da se niko ne treba da se oslanja na ovaj način zaštite i da je vakcinacija i dalje ključna.\nBroj pregleda u kovid ambulantama širom Srbije se utrostručio, a više od trećine testiranih bilo je pozitivno na korona virus, pokazuje statistika.\nTim za škole doneo je odluku da se u svim srednjim školama na teritoriji AP Vojvodina od ponedeljka odvija onlajn nastava.\nUčenici srednjih škola u Vojvodini drugo polugodište započeli su danas, osnovci kreću 17. januara, dok će za ostale učenike drugo polugodište početi 24. januara.\nZabrinjava i podatak da se korona virusom u ovom talasu zarazio i veliki broj lekara, medicinskih sestara, tehničara i drugog osoblja što preti da ugrozi proces rada u zdravstvenim ustanovama.\n„Mali je broj prijema u bolnice s obzirom na veliki broj novoobolelih”, rekao je Milika Ašanin, direktor Univerzitetskog kliničkog centra Srbije za televiziju Pink, uz napomenu da se spremaju za scenario povećanja broja hospitaliziovanih.\nIstraživanje u Velikoj Britaniji pokazalo da imunitet stečen od obične prehlade može da pomogne u zaštiti od kovida\nKompanija Fajzer kaže da će u martzu biti dostupna vakcina protiv omikron soja\nPapa Franja kaže da je vakcinacija moralna obaveza\nDeca u Ugandi krenula u školu posle dve godine\nNadležni u Velikoj Britaniji pozivaju trudnice da se vakcinisnišu protiv korona virusa\nU svetu je do sada zaraženo više od 307 miliona ljudi, a preminulo 5,48 miliona. Dato je više od 9,4 milijardi doza vakcina, prema podacima Univerziteta Džons Hopkins.\nSeverna Makedonija – 233.464 potvrđenih slučajeva\nOd posledica korona virusa do sada je preminulo 8.023 ljudi, a oporavilo se 214.854\nCrna Gora – 190.279 potvrđenih slučajeva\nPreminulo je 2.442, a oporavilo se 165.886 ljudi\nKosovo – 162.677 potvrđenih slučajeva\nDo sada je preminulo 2.991, oporavilo se 158.134 ljudi\nVakcina američke farmaceutske kuće Fajzer protiv omikron soja biće spremna u martu, a kompanija je već počela da proizvodi doze, orekao je izvršni direktor Fajzera Albert Burla za CNBC.\nNovo istraživanje sprovedeno u Velikoj Britaniji ukazuje da prirodna odbrana, odnosno imunitet na običnu prehladu može da pruži određenu zaštitu i od kovida.\nU malu studiju sprovedenu na Imperijal koledžu u Londonu bilo je uključeno 52 ljudi koji su živeli s nekim ko je upravo zaražem virusom.\nRazvijena je „banka memorije”, odnosno specifične imune ćelija koje nastaju posle prehlade i koje sprečavaju buduće napade.\nUstanovljeno je da su manje šanse da će oni dobiti kovid.\nBoris Džonson, premijer Velike Britanije najavio je da će vlada u dogovoru sa zdravstvenim zvaničnicima verovatno skratiti period izolacije sa sedam na pet dana.\nU govoru pred ambasadorima akreditovanim u Vatikanu, papa Franja je rekao da je vakcinacija protiv korona virusa moralna obaveza.\nOn je kritikovao ljude koji zbog neutemeljenih informacija odbijaju da se vakcinišu.\nDok se čeka potvrda da će Novak Đoković moći da brani titulu na Australijan openu, koje počinje 17. januara u Melburnu, pod znakom pitanja je da li će na turniru učestvovati australijski teniseria Nika Kirjosa koji pozitivan na kovid.\nKirjos se oseća dobro i nema simptome, ali mora da provede sedam dana u izolaciji.\nPrema procenama Naftalija Beneta, premijera Izraela u najnovijem talasu pandemije zaraziće se dva do četiri miliona Izraelaca, te je apelovao na strpljenje i razumevanje.\nŠvedska kompanija Ikea je smanjila plate zaposlenima koji se nisu vakcinisali a na bolovanju su zbog korona virusa i tako se pridružila sve većem broju firmi i u svetu koje su povukle iste poteze.\nOdluka je doneta jer se kompanije bore sa masovnim odsustvima zaposlenih i rastućim troškovima.\nU Ikei nevakcinisani radnici koji moraju da budu u izolaciji sada bi mogli da primaju tek nešto više od 100 evra nedeljno – što je minimalna naknada za bolovanje.\nProsečna plata u Ikei je između 480 i 540 evra, u zavisnosti od zemlje u kojoj kompanija posluje.


Organske pečurke i leblebija osvajaju tržište zdrave hrane | Biznis.rs\n"Šumska tajna" se uz autentične proizvode odlučila i za inovativnu kampanju za finansiranje\n4.12.2021 15:14 Autor: Marko Andrejić 0\nProizvodnja veganskih, organskih, bezglutenskih proizvoda od najkvalitetnijih sirovina bila je u fokusu kompanije Forest Secret iz Veternika od samog osnivanja 2018. godine. Šumske pečurke...\nProizvodnja veganskih, organskih, bezglutenskih proizvoda od najkvalitetnijih sirovina bila je u fokusu kompanije Forest Secret iz Veternika od samog osnivanja 2018. godine. Šumske pečurke su se od početka nametnule kao garant organskog proizvoda, kao jedna od retkih sirovina koja se ne gaji u veštačkim uslovima. Pitanje na koji način ovaj već poznati plod prirode učiniti pristupačnijim i jednostavnijim za konzumaciju rešen je stvaranjem potpuno novog proizvoda u vidu namaza.\nDanas se vlasnik brenda Šumska tajna bavi proizvodnjom premium proizvoda – namaza sa pečurkama ubranim iz prirode i humusa. Svi njihovi proizvodi imaju originalnu i zaštićenu recepturu, a nalaze se u više od 400 prodajnih mesta širom Srbije, uključujući i najveće nacionalne maloprodajne lance.\n“Brend Šumska tajna pokrenuli smo u martu 2018. godine, a na ideju da proizvodimo i distribuiramo namaze sa šumskim (organskim) pečurkama smo došli jer smo uvideli da na tržištu nema sličnih proizvoda, a Srbija je kao država glavna sirovinska baza pečuraka u Evropi, posle Poljske. Tu smo videli veliku priliku za rast jer smo shvatili da nijedan inostrani proizvođač ne može da nam bude konkurentan sa sirovinom. Pored pečuraka, baza naših proizvoda je leblebija, dokazano jedna od najzdravijih mahunarki na svetu koja je bez glutena”, objašnjava početke svog biznisa Nikola Stanišić, osnivač i direktor Forest Secreta.\nNajveći izazovi – finansije i znanje\nU razgovoru za Biznis.rs on ističe da su jedan od najvećih izazova sa kojima su se susretali u samom startu bile finansije, kao i kod svakog startapa. Kako navodi, u Srbiji nije toliko razvijena svest o investiranju kao na Zapadu i mnogo je teže doći do finansija koje su neophodne za razvoj svakog biznisa, pogotovo brzorastućih firmi kao što je Forest Secret.\n“Pored finansija, veliki izazov za svaku kompaniju koja je na početku, pa ako je uz to i njen osnivač mlad, kao što sam ja bio sa 25 godina kada sam ušao u posao, jeste nedostatak znanja. Ja sam svoje znanje vremenom unapređivao kroz razne forume, seminare, kurseve, kao i kroz razgovore sa ljudima iz moje branše”, priseća se naš sagovornik.\nNikola Stanišić / Foto: Šumska tajna\nIako se proizvodnja hrane obično svrstava u teže delatnosti, kada je reč o strogoj regulativi i brojnim dozvolama koje proizvođači moraju da obezbede, Nikola Stanišić kaže da je Šumskoj tajni bilo mnogo lakše da pokrene posao pošto posluje u industriji veganske hrane i njihovi proizvodi nisu životinjskog porekla. Prema njegovim rečima, u tom slučaju čak ni kod izvoza nema previše papirologije.\n“Naravno, kontrola kvaliteta proizvoda, kao i standardi koji su neophodni za proizvodnju hrane, sa naše strane su jako dobro praćeni i regulisani, pogotovo jer smo kompanija koja sarađuje sa inostranim tržištima i distributerima”, ističe Nikola.\nSve pečurke koje se koriste za proizvodnju namaza nabavljaju od sertifikovanih dobavljača koji se nalaze u planinskim predelima Srbije i koji imaju neophodno znanje za identifikovanje, branje i čuvanje pečurki garantujući bezbednost i kvalitet. Takođe, sve pečurke su brane u prirodi, a Šumska tajna u portfoliju svojih proizvoda ima šest različitih namaza sa šumskim (organskim) pečurkama – vrganj, lisičarka, crna truba, smrčak, crni tartuf i beli tartuf, kao i dve vrste humusa, natural i pikant.\nPočetna investicija 7.000 evra\nKada je reč o početnim ulaganjima, Nikola kaže da je u nabavku najosnovnije opreme za pokretanje proizvodnje uložio oko 7.000 evra. Pored opreme, značajna su bila i ulaganja u obrtna sredstva i u marketing.\n“Jako je bitno shvatiti da u industriji robe široke potrošnje vi dajete robu na određene rokove, takozvane valute, i da biste sačekali da vam valuta dođe na naplatu vi morate još nekoliko puta istom objektu da isporučite robu. Dakle, postoji period gde morate da sačekate naplatu, a potrebno vam je da pravite robu, tako da je jako bitan kapital za lager robe ako poslujete u ovom sektoru”, napominje naš sagovornik i dodaje da su do sada dosta investirali u razne kanale marketinga – digitalni marketing, degustacije na prodajnim mestima, police i sekundarna izlaganja kao i akcije na mestu prodaje. Za sve to su u početku potrebni veći iznosi, pogotovo kada ste novi brend, odnosno proizvod na tržištu.\nVeliki rast tržišta\nProcena je da će svetsko tržište humusa rasti po stopi od 5,8 odsto godišnje i da će do 2028. godine vredeti 1,5 milijardi dolara. Svetsko tržište pečuraka bilo je procenjeno na 46,1 milijardu dolara i očekuje se godišnji rast od 9,5 odsto u periodu 2021-2028. Glavni razlog rasta je sve veći broj potrošača koji praktikuju vegansku ishranu.\nSvetsko tržište bezglutenskih proizvoda bilo je procenjeno na 21,6 milijardi dolara u 2019. godini, a predviđa mu se rast po stopi od 9,2 odsto. Globalno tržište veganske hrane bilo je procenjeno u 2018. godini na 14,2 milijarde dolara, a predviđa se da će dostići 31,4 milijarde do 2026. Ukupno svetsko tržište organske hrane bilo je procenjeno na 201,8 milijardi dolara u 2020. godini, a očekuje se da dostigne 380,8 milijardi do 2025. godine.\n“Ono što je za nas bio veliki izazov je što smo mi na tržište izbacili nešto potpuno novo i autentično! Naši proizvodi sa šumskim (organskim) pečurkama su bili jedini na tržištu, to je zahtevalo edukaciju tržišta koja zahteva dosta vremena i ulaganja, ali vreme je pokazalo da smo uspeli u tome jer imamo proizvod koji se prodaje i troši”.\nNikola Stanišić kaže da konkurencija iz godine u godinu postaje sve jača, jer je zdrava hrana, kao i kategorija humusa sve veća kategorija, a povećava se i svest ljudi da se hrane zdravo i shvatanje koliko je to bitno za njihovo zdravlje. Kako kaže, korona virus je dosta doprineo tome, jer su svi negde shvatili da ako se ne hrane zdravo i nemaju jak imunitet neće moći da se izbore sa bolešću.\n“Kod ulaska u trgovinske lance najbitnije je da imate autentičan proizvod koji oni nemaju već na policama – što nije lako, ali ako uspete to da postignete mnogo lakše i brže ćete dobiti svoje mesto. Svetska statistika kaže da od 100 odsto ulistanih startap kompanija na police velikih trgovinskih lanaca u trećoj godini ostane 20 procenata, a u četvrtoj ispod 10. Dakle, mnogo je teže ostati na toj polici i biti proizvod koji se prodaje”, ističe osnivač Šumske tajne.\nU planu i širenje tima\nProizvodnja Forest Secreta je trenutno autsorsovana i, kako kaže naš sagovornik, sada isto to rade i sa logistikom. Prema njegovom mišljenju, jako je bitno da na početku, kako biste smanjili troškove, određene sektore i procese u firmi prebacite na spoljne saradnike, uz veoma pažljiv monitoring i praćenje kvaliteta usluge od strane saradnika.\n“U proizvodnji trenutno imamo troje ljudi, a od februara ove godine sam dobio partnera koji se pored izvoza bavi i ključnim stvarima u firmi. Od pre nepunih mesec dana na poziciju menadžera prodaje za domaće tržište stigao nam je Predrag Nikšić, menadžer prodaje sa 14 godina radnog iskustva u multinacionalnoj kompaniji. Pored vođenja budućeg prodajnog tima u TT kanalu, Predrag je stekao i udeo u kompaniji, čime naš brend želi da na tržiste Srbije donese praksu najboljih svetskih startapa i implementira najefektivniji model motivacije zaposlenih”, kaže Nikola uz napomenu da im je plan da u narednih godinu dana dovedu menadžere na pozicije pregovaranja sa ključnim kupcima, logistike i nabavke, kao i marketing menadžera.\nIz programa IPARD 3 za poljoprivrednike 280 miliona evra\nPored toga, Šumska tajna planira dalje jačanje brenda, kao i otvaranje svih preostalih tržišta u regionu, a zatim sledi širenje na izvoznim tržištima po principu koncentričnih krugova.\n“Da bismo realizovali svoje planove Šumskoj tajni je potreban kapital, pa je baš to jedan od razloga što smo se odlučili za inovativnu platformu Ventu i da prikupljamo sredstva od više malih pojedinačnih investitora, kroz takozvani crowdinvesting. Ventu platforma i crowdinvesting su odlična prilika za male biznise i sa strane marketinga, jer su svi ljudi koji investiraju u vaš biznis ujedno i vaši brend ambasadori na terenu. Onaj ko je spreman da investira u vašu kompaniju sutra je spreman i da kupi vaš proizvod”, zaključuje Nikola Stanišić.\nRASTE BROJ PROIZVOĐAČA ORGANSKE HRANE U SRBIJI Tržište i dalje okrenuto izvozu, samo…\nHrvatski proizvodi osvajaju japansko tržište\nEKOLOŠKO REŠENJE ZA SVAKODNEVNE POTREBE Vajari osvajaju svetsko tržište\nSjajno..malo je preduzeca koji su na trzistu sa kvalitetnim i zdravim proizvodima.Sa vise novca puno toga bi mogli da urade…


Vlada KS uplatila 1,1 milion maraka za finansiranje dijela plate radnicima, mnogi nisu zadovoljni – TVSA.BA\nUtorak, 17 Maja, 2022 7:23\nNaslovna/Vijesti/Sarajevo/Vlada KS uplatila 1,1 milion maraka za finansiranje dijela plate radnicima, mnogi nisu zadovoljni\nČetvrtak, 30 Aprila 2020, 8:21\nPrivrednim subjektima kojima je rad zabranjen Vlada KS uplatila je 1,1 milion maraka za finansiranje dijela plate radnicima. Iako je Ministarstvo privrede obradilo skoro 5.000 pristiglih zahtjeva, pozitivan odgovor dobilo je samo 1.600 subjekata. Ovakvim selektivnim pristupom Vlade nisu u potpunosti zadovljni predstavnici Udruženja poslodavaca, a ni opozicija u KS, a dodatno nezadovoljstvo prouzrokovano je i jučerašnjim neusvajanjem korona zakona na federalnom nivou.\nKantonalna vlada oformila je Fond za pomoć privredi odmah nakon proglašenja stanja prirodne i druge nesreće, kao samo jednu od brojnih mjera koje će poduzeti za oporavak privrede.\n„Mi smo pustili za 1.600 pravnih i fizičkih lica dijelove plate za mjesec mart odnosno, tom mjerom smo obuhvatili 7.000 zaposlenika koji su dobli svoju platu“, rekao je Draško Jeličić, ministar privrede KS.\nNo, u Udruženju poslodavaca KS, kao i u opoziciji nisu u potpunosti zadovoljni realizacijom ove mjere. Smatraju da su mnoge firme oštećene jer, kako ističu, mnogo je onih kojima je rad bio zabranjen, ali nisu dobili sredstva za koja su konkurisali. Smatraju da svi privredni subjekti s padom prihoda većim od 20% treba da dobiju podršku.\n„Imamo firme koje imaju jako veliki pad prihoda, također ima firmi koje imaju 0 % prihoda šta je s takvim firmama, i šta je s takvim uposlenicima“, kazao je Suad Ećo, Udruženje poslodavaca KS.\nMnogi se neće moći snaći, jer nije ovo ekonomija neke zapadne bogate zemlje, ovo je ekonomija koju su godinama uništavali kriminal i korupcija i teško se mogu odbraniti od takvog napada“, rekao je Elmedin Konaković, zastupnik u Skupštini KS.\nIako su privrednici u KS iščekivali kraj aprila i usvajanje tzv. korona-zakona na federalnom nivou kako bi uspjeli spasiti što veći broj radnih mjesta, kao i same firme – jučerašnja sjednica Doma naroda završena je prije njegovog usvajanja. Najveće zamjerke naši sagovornci imali su na predviđeni način isplate minimalne plate.\n„Trebalo je ipak naći finansije i mogućnosti da Federacija preuzme isplatu minimalne plate, a ne da se prepusti Kantonima, oni koji mogu neka da isplate a oni koji ne mogu neće isplatit”, rekao je Suad Ećo.\nOni koji predlože da se sufinansira veći dio doprinosa za minimalac, a ne zanima ih uopšte kako će isplatiti plate od čega će preživjeti, istakao je Elmedin Konaković.\nOn je dodao, da šalju jasnu poruku kako ih zapravo zanima samo stabilizacija PIO fonda što jeste jedan od prioriteta. Ali bez stabilizacije privrede u cjelini neće biti ni tog fonda.\nKoliko je neophodno što prije usvojiti ovaj zakon, govori i izvještaj Svjetske banke u kojem upozoravaju da pandemija korona-virusa predstavlja najozbiljniju prijetnju ekonomiji naše zemlje. Stoga će biti važno osigurati da podrška bude transparentno dodijeljena, pažljivo usmjerena, fiskalno održiva te da se lako može ukinuti kad više ne bude potrebna, kazali su, između ostalog, iz Svjetske banke.


VSTS 27. novembra o provjeri ratne prošlosti sudija i tužilaca | Banjaluka.net\nVSTS 27. novembra o provjeri ratne prošlosti sudija i tužilaca\nVisoki sudski i tužilački savjet /VSTS/ BiH izjasniće se 27. novembra o prijedlogu revidiranih zaključaka u vezi sa provjerom ratne prošlosti sudija i tužilaca, odlučio je Savjet nakon današnje višečasovne rasprave.\nOdgađanje izjašnjavanja o zaključcima koje je bilo najavljeno za danas, predsjednik Savjeta Milan Tegeltija je, nakon burne rasprave, obrazložio potrebom da se još jednom sagledaju korigovani prijedlozi zaključaka da bi bili u skladu sa evropskim propisima.\nTegeltija je u pauzi sjednice rekao novinarima da je Delegacija Evropske komisije tražila da zaključke, koji su doneseni 26. oktobra, a koji su izazvali brojne reakcije domaće javnosti i međunarodne zajednice, ponovo budu razmotreni i prilagođeni evropskim standardima.\n“Da ne bismo došli u situaciju da opet imamo nekakve reakcije, potrebno nam je određeno vrijeme da izvršimo konsultacije i vidimo da li možemo da napravimo neku verziju, odnosno da li je već ponuđena verzija ono što Evropska komisija od nas traži”, kaže Tegeltija.\nOn je istakao da se u ovom slučaju odlučuje u kontekstu opredjeljenja BiH i svih njenih društvenih aktera za pristupanje EU, dodajući da ne bi željeli da preduzimaju nijedan korak koji bi bio ocijenjen kao prepreka tom putu.\nPrema njegovim riječima, Savjet kao cjelina i nijedan njegov član pojedinačno, neće učiniti ništa što će narušiti lični i profesionalni integritet i integritet VSTS-a, jer nisu spremni da urade nešto što može ugrožavati njihovo mišljenje.\n“Spremni smo da razgovaramo o formi tri zaključka na način da izbjegnemo sva moguća pogrešna, posebno zlonamjerna, tumačenja”, rekao je Tegeltija.\nOn je naglasio da će VSTS dati svoj maksimum da uobliči zaključke u formu koja će biti u skladu sa zahtjevima koji se pred njih, kao jednu od institucija BiH, stavljaju u kontekstu pridruživanja EU.\nTegeltija je potvrdio da je najviše nerazumijevanja izazvao peti zaključak u kojem je termin “bez disciplinskog postupka” stvorio mnogo pogrešnih interpretacija.\nOn je objasnio da se u prvoj tački prve verzije petog zaključka govorilo o potrebi uvođenja korektivnog mehanizma, da se izvrši razrješenja sudija bez disciplinskog postupka usljed okolnosti koje nisu bile poznate u vrijeme imenovanja.\nDruga tački tog zaključka govori da taj korektivni mehanizam treba da bude usklađen sa svim pravnim standardima i zahtjevima Evropske konvencije, a Tegeltija kaže da su osmišljavanje tog postupka prepustili njihovoj Komisiji za legislativu.\n“Rečenica `bez disciplinskog postupka` otvorila je kontroverze u javnosti i da li to znači da će se sudije razrješavati na način da se odstranjuju sistemom oni koji su `politički nepodobni`. Pošto to nije bila namjera ni u prvom zaključku, mi smo drugim zaključkom ostali kod potrebe uvođenja korektivnog mehanizma, s tim što smo rekli da prihvatamo da on bude ugrađen u poznati disciplinski postupak kao njegovo unapređenje i proširenje. Od Evropske komisije smo tražili da organizuje TAIEKS seminar, i pomognu nam da osmislimo mehanizam kako bi zadovoljili evropske potrebe”, objasnio je Tegeltija.\nPotpredsjednik VSTS-a Ružica Jukić smatra da je peti zaključak trebalo staviti van snage jer već postoji predviđeni mehanizam, a u slučajevima da određeno lice nije navelo da se protiv njega vodi sudski postupak, disciplinski tužilac može pokrenuti proces.\n“Svaki drugi postupak, koji bi bio mimo disciplinskog, bio bi katastrofa. Ovaj zaključak je za mene neprihvatljiv, a i većina članova Savjeta danas je bila protiv njega. Mislim da ova tačka nema smisla, pogotovo jer je međunarodna zajednica rekla svoj stav da je ona protivna Evropskoj konvenciji”, rekla je Jukićeva novinarima.\nOna je potvrdila da će glasati za prva četiri zaključka koja su korigovana, jer se njima ne krše zakoni.\n“Svi traže određene informacije i što ih više dajemo time smo transparentniji i ukazujemo da ništa ne krijemo. Već su nam se javila dva tužioca BiH da nisu bili tužioci ratnih vojnih sudova. Svaku informaciju treba provjeriti”, rekla je Jukićeva.\nTokom današnje rasprave o predloženim zaključcima, članovi VSTS-a Goran Nezirović i Slavo Lakić naveli su da tačku iz zaključka da se bez disciplinskog postupka sudije ili tužioci mogu razriješti dužnosti, kao i informacije o istragama protiv sudija i tužilaca, treba opozvati.\nČlan Savjeta Monika Mijić kaže da se ne osjeća sigurnom da iznosi svoje mišljenje, jer su nakon prošle sjednice mediji objavili spisak kako je ko glasao, zbog čega je doživjela velike neprijatnosti.\n“Nijedan pozitivan pravni propis nije prekršen ovim zaključcima i ne vidim razlog da ih opozovemo. Budemo li to uradili, zaista će ova institucija biti u krizi”, kaže Mijićeva.\nPotpredsjednik VSTS-a Jadranka Lokmić Misirača rekla je da nije sigurna da predloženi zaključci mogu opstati, jer neki institucionalno ne mogu biti postavljeni.\nČlan Savjeta Milijana Buha smatra da nijedan revidirani zaključak nije suprotan evropskim vrijednostima.


Predstavljena Bela knjiga 2021 Saveta stranih investitora - Olaf&McAteer\nSavet stranih investitora predstavio je „Belu knjigu 2021“ najvišim predstavnicima Vlade Republike Srbije i time obeležio 19 godina svog postojanja. Na ovogodišnjem predstavljanju „Bele knjige“ prisustvovali su predstavnici brojnih državnih organa, ambasada, kao i privredne i društvene zajednice u Srbiji. ,,Bela knjiga’’, napisana od strane članica Saveta, već skoro dve decenije ključni je proizvod kojim Savet daje preporuke usmerene da podrže privredni rast i bolji životni standard građana Srbije. Konferencija otvorena je uvodnim govorima predsednika Saveta i generalnog direktora Telenora Majka Mišela, zatim uvidom u Belu knjigu za 2021. godinu od strane njenog urednika Miroljuba Labusa i obraćanjima šefa Delegacije EU u Srbiji Emanuela Žiofrea i predsednice Vlade Republike Srbije Ane Brnabić.\nU svom uvodnom obraćanju, predsednik Saveta i generalni direktor Telenora Majk Mišel naveo je očekivanja da će pandemija, iako je postala nova realnost, i u narednoj godini diktirati pravac kretanja ističući da Savet stranih investitora prepoznaje rešenost Vlade Republike Srbije da poboljša poslovno okruženje u ovim globalno izazovnim vremenima. „Bela knjiga Saveta stranih investitora je najmerodavniji vodič za unapređenje poslovnog okruženja u Srbiji. To je ozbiljna analiza 54 sektora srpske privrede uz 346 preporuka koje je dalo više od 50 kompanija. Srbija je pokazala rešenost da unapredi poslovno okruženje u ovim izazovnim vremenima. Srpska privreda se oporavlja od šoka i vraća relativno stabilnom rastu, ali ostaju posledice, dok će na investicije značajno uticati izlazak iz recesije. Čeka nas još mnogo posla, pa naša zajednička misija treba da bude povećanje produktivnosti i održivih investicija koje stimulišu ekonomski rast“, zaključio je Mišel.\nDalje unapređenje poslovnog okruženja Savet vidi kao dugoročnu neophodnost. S tim u vezi, ključna očekivanja Saveta od Vlade ostaju nepromenjena: nastaviti i ubrzati pregovore o članstvu sa EU što će doprineti poboljšanju ukupne poslovne regulative i njene implementacije, raditi na održivoj fiskalnoj konsolidaciji (strukturne reforme, posebno privatizacija i korporatizacija državnih preduzeća) i poboljšati implementaciju zakona, naročito u poreskoj oblasti (jačanje kapaciteta poreske administracije). Ovogodišnja „Bela knjiga“ obuhvata analizu sa glavnim preporukama u oblastima koje članice Saveta vide kao prioritetne, a to su: porezi, radno-pravni propisi, digitalizacija i elektronsko poslovanje, nekretnine i izgradnja, borba proitiv nedozvoljene trgovine i inspekcija, stečaj i devizno poslovanje i farmaceutska industrija.\nU aktivnoj panel diskusiji o tome kako unaprediti poslovno okruženje u Srbiji mišljenja su razmenili ministar finansija Siniša Mali, šef Delegacije EU u Srbiji Emanuele Žiofre i predsednik Saveta i generalni direktor Telenora Majk Mišel.\nSa ciljem da uhvatimo korak sa erom digitalizacije, ali i da pokažemo odgovornost prema životnoj sredini, Savet je ponovo odlučio da ne štampa publikaciju ,,Bela knjiga’’ koja je dostupna za besplatno preuzimanje na internet stranici Saveta (www.fic.org.rs).


Za bolje navike školaraca – U NTP Beograd održna edukacija za devetu sezonu projekta “Zdravo Rastimo” – Naučno-tehnološki park Beograd\nZa bolje navike školaraca – U NTP Beograd održna edukacija za devetu sezonu projekta “Zdravo Rastimo”\nViše od 90 nastavnika fizičkog vaspitanja iz osnovnih škola iz cele Srbije, prisustvovalo je u četvrtak 24. oktobra edukaciji za devetu sezonu projekta „Zdravo Rastimo“ u NTP Beograd. Projekat koji su zajednički pokrenuli kompanija Nestle i Savez za školski sport Srbije ističe važnost pravilne ishrane i značaj fizičke aktivnosti dece.\nPet nastavnika fizičkog vaspitanja iz Kaća, Kragujevca, Kikinde, Prijepolja i Paraćina, sa naučnicima iz instituta „Dr Milan Jovanović Batut“, nutricionistima i ekspertima održalo je svojevrsni javni čas. Govoreći u svetlu projekta o važnim temama poput međuvršnjačke edukacije, sporta, zdravije ishrane, statističkih poređenja i uticaja na šire društvo, učesnici su saželi sve ono što su učili druge, ali i što su sami naučili kao „Zdravo Rastimo“ partneri ili ključni akteri. Po rečima nastavnika, samo neke od konkretnih aktivnosti u okviru projekta bile su kvizovi, takmičenja, krosevi, predstave i izložbe, izrada najlepšeg tanjira ishrane i slično.\nUčesnike ovog skupa pozdravila je u ime Naučno-tehnološkog parka Beograd Marija Mirković, saradnik za institucionalnu saradnju i stručnu podršku, koja je pozvala nastavnike osnovnih škola da posete NTP Beograd, podsetivši na inicijativu Ministrastva prosvete nauke i tehnološkog razvoja da se obilazak prvog naučno-tehnološkog parka u Srbiji uvrsti u zvanični program ekskurzija tokom poseta srpskoj prestonici.


MZK poziva građane da se vakcinišu protiv koronavirusa - Medija centar\nPrema podacima Nacionalnog instituta za javno zdravlje Kosova, u protekle dve nedelje zabeležen je porast slučajeva kovida 19, što je uticalo na porast aktivnih slučajeva.\nKako navode iz Ministarstva zdravlja, na Kosovu se u poslednjem periodu beleži blagi rast broja novozaraženih. U prethodnim danima se broj novih slučajeva kretao ispod 20, dok je, prema poslednjem dnevnom izveštaju, registrovano 43 novoinficirana.\nPoziv su uputili svima onima koji osećaju bilo kakav simptom. Iz Ministarstva zdravlja apeluju da se nose maske u javnim i zatvorenim prostorima.\n„Ministarstvo zdravlja poziva građane koji još nisu primili nijednu dozu vakcine protiv kovida 19 da se vakcinišu, dok građani koji su primili jednu ili dve doze vakcine, dobijaju drugu dozu, odnosno treća doza vakcine“, zaključuje se u saopštenju.


Vlada osigurala 593.530,00 KM za pomoć ugostiteljima i hotelijerima – Radio Studio D ::: 99,40 i 97,40 FM\nPrema obećanju koje je dala predstavnicima ugostiteljskih radnika u Tuzlanskom kantonu, Vlada je danas utvrdila način realizacije i tekst javnog poziva za podršku privrednim subjektima u oblasti ugostiteljstva i hotelijerstva. Radi se o privrednim granama koje su najviše pogođene pandemijom korona virusa i epidemiološkim mjerama koje su propisivali krizni štabovi i vlade. Za refundaciju poreza i doprinosa na plaću i iz plaće za mjesec januar 2021.godine, a kao pomoć uslijed posljedica izazvanih pandemijom COVID-19, Vlada je osigurala 593.530,00 KM.\nPostupak dodjele ovih sredstava vršit će se transparentno, na osnovu javnog poziva kojeg će Ministarstvo trgovine, turizma i saobraćaja objaviti u narednim danima na web stranici Ministarstva i Vlade TK.\nUslovi za ostvarivanja prava na ovaj oblik podrške su da privredni subjekt ili obrtnik ima registrirano sjedište ili poslovnu jedinicu na teritoriji Tuzlanskog kantona, da propisanu djelatnost obavlja kao osnovnu djelatnost, odnosno da je isto glavna djelatnost registrirane poslovne jedinice, te da je izmirio obaveze po osnovu direktnih poreza i doprinosa po svakom zaposleniku, zaključno sa 31. januarom 2021.godine. Visina sredstava pomoći pojedinačnim privrednim subjektima odredit će se u visini sredstava uplaćenih na ime direktnih poreza i doprinosa za zaposlenike.\nPrevious article Vlada TK: 855.000,00 KM za podršku tjelesnoj kulturi i sportu\nNext article Vlada TK osniva Ured za borbu protiv korupcije i upravljanje kvalitetom


Pristup obrazovanju RE populacije prioritetan i za vrijeme pandemije – Portal Nikšić\nPristup obrazovanju RE…\nPristup obrazovanju RE populacije prioritetan i za vrijeme pandemije\nKorona virus dodatno otežava i ono što je u normalnim okolnostima bilo stanje socijalne potrebe. Pripadnici RE populacije samo su jedni od mnogih, na koje je COVID 19 uticao i uslovio način života i funkcionisanja. Dva su talasa, od marta do novembra, a sagovornici portala Nikšić, ukazali su sa kojim se izazovima susreću da bi pomoć u raznovrsnim verzijama stigla na pravu adresu. Ono što je uvijek ‘’adresa’’ na koju treba ‘’kucati’’, jesu vrata obrazovanja, školovanja, pored one osnovne nadgradnje.\nJednokratna novčana pomoć, prehrambene namirnice, odjeća, obuća, higijenska sredstva\nCentar za socijalni rad za opštine Nikšić, Plužine i Šavnik sa posebnom pažnjom prilazi RE populaciji kojoj se pruža kontinuirana pomoć a posebno u vrijeme pandemije koronavirusa. Kako je kazao Marko Kastratović, stručni radnik u Službi za djecu i mlade, tokom pružanja pomoći populaciji koja se nalazila u stanju socijalne potrebe, a taj broj je bio povećan, pružana je pomoć u skladu sa mjerama NKT. To podrazumjeva, navodi Kastratović, da se pomoć u prvom talasu dijelila po preporukama NKT preko lokalne orgaizacija Crvenog krsta, da bi se nakon toga nastavila dijeliti i preko ostalih nevladinih i vladinih organizacija.\n,,Centar za socijalni rad je u skladu sa svojim nadležnostima pružao pomoć RE populaciji u vidu jednokratnih novčanih pomoći, pomoć u vidu prehrambenih namirnica kao i u vidu odjeće i obuće, higijenskih i dezinfekcionih sredstava. Takođe u okviru projekta koji Centar sprovodi u saradnji sa Save the children-om, pružene je pomoć u vidu prehrambenih namirnica, higijenskih i dezinfekcionih sredstava kao i pomoć djeci REA populacije prilikom savladavanja školskog gradiva.Takodje,stručni radnici Centra su uprkos pandemiji morali raditi i pomogati porodicama koju su se našle u stanju socijalne potrebe, što predstavlja povećan rizik za zdravlje ali uz poštovanje svih mjera opreza, odgovoran pristup u radu sa korisnicima očuvali smo u znatnoj mjeri zdravlje radnika i korisnika. Možemo reći da ova situacije predstavlja svojevrstan izazov u radu imajući u vidu da sličnu situaciju niko nije očekivao’’, naglasio je Kastratović, dodajući da je broj korisnika RE populacije zbog navedene situacije, neznantno povećan, ali su znatno povećane potrebe tih korisnika.\nZbog neregulisanog statusa, dolazi do ograničenja\nNa pitanje koje uslove korisnici moraju ispuniti za navedenu pomoć, sagovornik portala Nikšić objašnjava da po zakonu, prava ostvaruje crnogorski državljanin sa prebivalištem na teritoriji države. Kastratović ukazuje da je međunarodnim ugovorom regulisano da može ostvariti lice koje ima status stranca sa odobrenim privremenim boravkom ili stalnim nastanjenjem u državi, u skladu sa posebnim zakonom. ‘’Upravo zbog toga što još uvijek imamo dosta pripadnika RE populacije koji nemaju regulisan status u Crnoj Gori, dolazi do ograničenja u ostvarivanju prava’’, navodi Kastratović.\nKao inače osjetljiva kategorija, djeca i mladi RE populacije bili su suočeni sa ‘’novom realnošću’’. Najveći problem, ističe sagovornik, bili su u poštovanju mjera NKT-a, jer je bilo dosta prijava da djeca i mladi nijesu poštovali rješenja u samoizolaciji, ali to je ubrzo riješeno. Takođe, javio se i problem savladavanja školskog gradiva.\n‘’ Savjetodavnim radom stručni radnici su im ukazali na negativne posledice takvog ponašanja i važnost poštovanja zdravstvenih mjera. Takođe možemo istaći da su djeca školskog uzrasta imala poteškoća u savladavanju školskog gradiva u toku programa “Uči doma” jer je izostala adekvatna pomoć roditelja, kada smo to primjetili kao novonastalu potrebu angažovali smo porodične saradnike koji su im pritekli u pomoć’’, ustvrdio je Kastratović.\nSvaka porodica u Nikšiću bila pokrivena makar četiri puta\nKoordinator programa CKNK, Goran Damnjanović, kazao je da su se potrudili svima da izađu u susret. ,,Njima je najvažnija stvar u tom prvom trenutku bila hrana, higijena, jer su se svi bili malo uspaničili, da neće biti. Tako da je svaka romska, odnosno egipćanska porodica dobila minimum četiri puta neku pomoć, u vidu hrane, higijene ili brašna. To smo radili u saradnji sa drugim organizacijama. Ne samo Crveni Krst, već prije svega HELP izašao u susret, bili su jako operativni a imamo dugogodišnju saradnju, svaka porodica u Nikšiću bila je pokrivena makar tri do četiri puta sa nekom pomoći“, kazao je Damnjanović.\nTrenutno dijele pomoć za najugroženije porodice RE populacije a već je stiglo do nekih stotinjak porodica.\n“ Nije lako, jer imamo dosta porodica koje nijesu pripadnici RE populacije, onda je to malo problematično, ali u svakom slučaju, gledamo da im pomognemo.Osim toga, radili smo sa djecom, kada smo sa drugim organizacijama saradjivali, pa smo pomagali u dijeljenju tableta isto preko HELP-a, mobilnih telefona za djecu koja nemaju tu mogućnost, sa internet paketima. Do svakog djeteta koje nije uspjelo da dodje u školu, naši volonteri su djelili materijal, pa smo gledali da pokrijemo i najmladje“, naglasio je Damnjanović.\nPrema riječima Nardija Ahmetovića, ispred NVO ‘’CAREP’’, djeca iz RE populacije najčešće su imali problem oko tehnologije, pristupu online nastavi jer većina ne poseduju android telefon ili kompjuter, kao i pristup Internetu.\n‘’ Drugi problem, je podrška djeci u učenju od strane roditelja, jer oni u najvećem broju nijesu obrazovani. Takodje tu je i ukupna loša situacija u kojoj roditelji žive, jer nemaj riješen status u Crnoj Gori i pri tome nemaju pravo na MOP, pa se i po tom osnovu ne mogu zaposliti. Ali srećom tu su dobri ljudi, NVO i drugi koji su izašli u susret pojedinim slučajevima, djeci starijih razreda. Ali šta je sa 230 i više učenika? Ko će njima pomoći da uradi domaće zadatke, njihovim porodicama obezbijediti egzistenciju?’’, pita se Ahmetović.\nNVO CAREP, sa Crvenim Krstom, HELP Montenegro i NVO Mladi Romi, NVO Phiren amneca i dijelili su pakete hrane i higijene tokom ove pandemijske krize. Pored svega, Ahmetović poručuje da je za djecu najbitnije obrazovanje, što više praktičnih aktivnosti, kako i podrška roditeljima da osnaže svoje kapacitete.\n‘’Naravno, kao važnu pomoć vidim i sticanje stručnih kvalifikacija koje bi pomogle RE osobama da se zaposle, kao i učešće u projektima samozaposljavanja. Nadalje, ne smijemo zapostaviti ni aktivnosti za sticanje kompetencija mladih u različitim ličnim i profesionalnim sferama, kroz učešće u različitim aktivnostima koje se tiču ličnih vjestina i promocije zdravih stilova života’’, zaključio je Ahmetović.\nTags: RAE populacijaRE


Radunović: Dogodine prednost zaduživanju na domaćem tržištu – Bankar.me\nNovember 12, 2018 Članci, CRNA GORA, INTERVJUI, SVE VIJESTI Leave a comment\nPOBJEDA: Hoće li moći nesmetano da se otplaćuju rate javnog duga koje budu dospijevale dogodine?\nRADUNOVIĆ: Dospjele obaveze će se nesmetano servisirati tokom 2019. godine. Vlada će u 2019. nedostajuća sredstva za finansiranje budžeta obezbijediti u cilju otplate duga i obaveza iz prethodnog perioda i finansiranja kapitalnog budžeta, prvenstveno izgradnje prioritetne dionice auto-puta.\nU toku 2019. godine, ukupne obaveze po osnovu glavnice rezidentima i nerezidentima iznosiće 373,6 miliona eura, dok će otplata kamate i drugih troškova iznositi 95,75 miliona. Takođe, ukupna obaveza po osnovu otplate obaveza iz prethodnog perioda iznosi 18,5 miliona.\nZa otplatu duga tokom 2019. godine biće korišćeni depoziti ostvareni u 2018. godini, koji se procjenjuju u iznosu od 180 do 200 miliona.\nPOBJEDA: Prilikom novog zaduženja koje tržište će imati prednost?\nRADUNOVIĆ: Tokom 2019. sredstva za finansiranje budžeta će biti obezbijeđena iz postojećeg depozita, kao i zaduženjem na finansijskom tržištu, prvenstveno u okviru već postojećih ugovora, poput ugovora o kreditu za auto-put Bar Boljare, prioritetnadionicaSmokovac-Uvač Mateševo.\nPored kredita za auto-put i ostale razvojne projekte, u cilju obezbjeđivanja nedostajućih sredstava u 2019, prednost će se dati domaćem tržištu i izdavanju lokalnih obveznica, sa različitim periodima otplate. Takođe, u obzir dolaze komercijalni aranžmani sa domaćim bankama, zavisno od interesovanja banaka i uslova pod kojima će se sredstva obezbjeđivati.\nPOBJEDA: Da lije već izvjesno da će Crna Gora dobiti i koliku garanciju Svjetske banke za novo zaduživanje?\nRADUNOVIĆ: Crna Gora, u cilju dobijanja druge garancije Svjetske banke za razvojnu politiku, sprovodi reforme u dva stuba koji se odnose na jačanje fiskalne održivosti i ukupne finansijske otpornosti ekonomije. Budući da se reforme sprovode u više oblasti, od upravljanja javnim finansijama, preko tržišta rada i penzijskog sistema, do reforme finansijskog sektora, sprovođenje tih reformi će uticati na dobijanje druge garancije Svjetske banke. Cilj dobijanja garancije je da Crnoj Gori obezbijedi povoljna\nsredstva za refinansiranje dijela javnog duga koji dospijeva 2020. godine. Naš plan je da se navedena garancija (PBG2) odobri od strane Svjetske banke do trećeg kvartala 2019. godine, a dinamika i kvalitet sprovedenih reformi predviđenih za dobijanje PBG2 uticaće i na izvjesnost njenog dobijanja.\nPOBJEDA: Koliku podršku Crna Gora očekuje od Svjetske banke za rješavanje tehnoloških viškova u državnoj administraciji?\nRADUNOVIĆ: Kao guverner Crne Gore u Svjetskoj banci, tokom godišnje skupštine Svjetske banke u Indoneziji i sastanaka sa predstavnicima ove međunarodne razvojne institucije, apostrofirao sam važnost projekta optimizacije državne uprave baš kao jedne od reformi važne za dobijanje druge garancije Svjetske banke za razvojnu politiku i istakao značaj kreditne podrške Svjetske banke u ovom procesu. Kreditna podrška se ne bi odnosila samo na tehnološke viškove, već bi imala i širi smisao, obezbjeđujući podsticaje da zaposleni iz državne administracije koji su proglašeni tehnološkim viškom nađu zaposlenje u realnom sektoru, prvenstveno kroz preduzetničku aktivnost. Kreditna podrška Svjetske banke za navedeni projekat iznosila bi do 15 miliona eura.\n(Cijeli intervju pročitajte u današnjoj Pobjedi)\nPrevious Nedjeljni poslovni horoskop 05. novembar – 11. novembar\nSljedeći Lenovo ostvarilo dvocifren rast prihoda treći uzastopni kvartal